**ZAPISNIK**

s **3. sjednice** Gradskog vijeća Grada Makarske,

održane **20. listopada 2017.** godine

u gradskoj vijećnici

Početak u 10 sati.

Tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 16 od 17 vijećnika kao i da je održavanje sjednice pravovaljano.

 **Sjednici nazočni vijećnici:**

1. Marko Raos
2. Marija Lelas
3. Marko Ožić-Bebek
4. Miro Mucić
5. Ivan Kotarac
6. Daniela Primorac
7. Neven Vranješ
8. Tonći Bilić
9. Gordana Muhtić
10. Josip Paunović
11. Jagoda Martić
12. Sretan Glavičić
13. Milan Grbavac
14. Hloverka Novak Srzić
15. Ivan Perić
16. Ivan Šimić

**Odsutni vijećnici:**

1. Siniša Srzić

 **Ostali nazočni:**

 1. Jure Brkan, gradonačelnik

 2. Dražen Nemčić, zamjenik gradonačelnika

 3. Joze Vranješ, zamjenik gradonačelnika

 4. Lara Rakušić Ivanković, tajnica Gradskog vijeća Grada Makarske

 5. Dunja Buljan, pročelnica Upravnog odjela za financije i proračun

 6. Matko Lovreta, pročelnik Upravnog odjela za komunalne djelatnosti

 7. Dražen Kuzmanić, v.d. pročelnika Upravnog odjela za društvene djelatnosti

 8. Tonći Vuković, voditelj Odsjeka za provedbu dokumenata prostornog uređenja i

 građenja

 9. Tonći Batinić, viši stručni suradnik u Uredu gradonačelnika

 10. Ivana Pleić, viša stručna suradnica u Uredu gradonačelnika

 11. Igor Batošić, županijski vijećnik Splitsko-dalmatinske županije

 12. Darko Svaguša, županijski vijećnik Splitsko-dalmatinske županije

 13. Predrag Aranđelović, predstavnik srpske nacionalne manjine

**Predstavnici medija:** RMR, *Makarsko primorje* – Jasna Morović, *Makarska kronika* – Dijana Turić, Željko Kovačić, *Cropix* - Ivo Ravlić, TV *Jadran* – Studio Pašalić, *Radio Split* - Vedran Ribarević.

 Predsjednik Gradskog vijeća Marko Ožić-Bebek je na temelju čl. 85. Poslovnika o radu Gradskog vijeća Grada Makarske konstatirao da je sjednici nazočna većina vijećnika.

Na temelju članka 70. Poslovnika o radu Gradskog vijeća Grada Makarske predsjednik Gradskog vijeća Grada Makarske je otvorio sat predviđen za vijećnička pitanja.

**Vijećnica Gordana Muhtić** postavlja pitanja:

1. Vezano za pilot-projekt trenera u sportskim klubovima zanima me da li će se taj projekt nastaviti u sljedećoj godini obzirom da su rezultati dobri. Mislim da su zadovoljni i klubovi i treneri i mislim da bi zaista bilo hvalevrijedno da i u sljedećoj godini taj projekt ako ne bude stalno u proračunu da bude barem još jednu godinu pilot- projekta.
2. Vezano za prometnu problematiku. Ja moram kazat da već ovo ljeto je bilo na žalost velik broj samoinicijativnih zauzimanja parkirnih mjesta. Znam da je bilo samovolje pojedinaca koji su koristili i gradska parking mjesta, a u privatne svrhe. Znam da se nešto slično nastavlja i trenutno sa iscrtavanjem prometnih znakova i mjesta za parkiranje na različitim lokacijama u gradu. Mogu nešto i konkretnije reći, ali nije bitno sada da navodim imena. Također kada je bila prije nekoliko tjedana velika kiša ponovno se pokazao problem ispusta i vode, a osobito se taj problem pokazao u Ulici kipara Meštrovića kod kuće obitelji Vekić, gdje je cesta apsolutno upala i tu se pokazalo da je to već dugogodišnji problem koji je pitanje odvodnje. Znači zanima me i pitanje uređenja prometnica i pitanje parkinga.
3. Vezano za staru srednju školu, odnosno objekt u kojem uskoro, evo vidjela sam 21. održava se predstava za djecu, dakle Art caffe se stavlja u funkciju. Međutim mene zanima ta zgrada u cjelini obzirom da smo prije samo nekoliko tjedana u novinama mogli čitati od izvršne vlasti da je toj zgradi ugrožena statika, da prijeti rušenje. Zapravo, situacija je prikazana vrlo dramatično da bi u posljednjem broju našeg tjednika *Makarske kronike* zapravo situacija potpuno drukčije i sada odjednom statika više nije ugrožena. Pa me sad zanima što se dogodilo? Je li se to situacija zaista toliko popravila ili je možda prije nekoliko tjedana neka informacija pogrešno izašla u javnost pa mislim da je to bitno da se ispravi. A obzirom da je riječ o toj staroj srednjoj školi, o toj zgradi, zanima me što će biti s knjižnicom. Mi znamo da smo dobili 800.000,00 kuna za uređenje novog prostora knjižnice. Priča se, odnosno već je najavljeno da knjižnica neće seliti pa me zanima da li će onda u toj staroj srednjoj školi knjižnica ostati i što ćemo sa 800.000,00 kuna koje smo dobili. Po mojim saznanjima taj novac nećemo moći iskoristiti u ovom prostoru već ćemo taj novac morat vratiti i time smo, ja na žalost moram kazati, učinili veliku štetu našem gradu.

**Gradonačelnik Grada Makarske Jure Brkan** je odgovorio na postavljeno pitanje:

1. Vezano za pilot- projekt trenera. Pitali ste da li ide dalje. U pravu ste, imali smo sastanak sa Zajednicom sportskih udruga, oni su nam potvrdili da je pilot -projekt uspio i mi smo prihvatili njihovu konstataciju i ne da ide dalje nego ćemo ga i proširiti sada i na veći krug sportova. Tako za proračun za iduću godinu planiramo i više sredstava za taj projekt. Znači osim olimpijskih sportova da se uključe i sportovi koji su zastupljeni u gradu Makarskoj i koji donose kvalitet i donose nagrade u grad Makarsku. Znači. vrlo jednostavno, nastavljamo s tim pilot- projektom. Nije više pilot, pokazao se pilot kao uspješan, avion nije pao, idemo dalje i povećavamo mu krila.

**Zamjenik gradonačelnika Grada Makarske Dražen Nemčić** je odgovorio na postavljeno pitanje:

1. Premda problematika u gradu nije od jučer, promet je sam po sebi možemo reći živi organizam i on se razvija i problem je u tome što infrastruktura ne prati razvoj i onda imamo probleme koje imamo. Već koliko se sjećam, tj. znam, pokrenuta je inicijativa, tj. Gradska uprava radi na Odluci o uređenju prometa koju prati elaborat. Tu je zapelo praktički radi nekih suglasnosti iz nadležnosti županijskih i državnih cesta. Mi ćemo napravit znači sve da bude čak do sljedeće sjednice Gradskog vijeća, hoće li to biti u 11. ili 12. mjesecu, tako da ga možemo usvojit. Već su neke pripreme na terenu počele u skladu s tim elaboratom. Jer čekati elaborat, a negdje su potrebne intervencije u prostoru da bi se povećala sigurnost sudionika, znači koliko vozača, toliko i pješaka su apsolutno neophodne. Znači ako imate neka saznanja, evo možete nam slobodno prenijeti. Uputit ćemo komunalne redare, utvrdit da li to odstupa od Odluke o komunalnom redu, da li postoji suglasnost ili eventualno odobrenja pa ćemo postupiti sukladno gradskim odlukama i zakonima.

**Zamjenik gradonačelnika Grada Makarske Joze Vranješ** je odgovorio na postavljena pitanja:

1. Problem oborinskih voda. Dakle u tijeku je izrada projekta za izgradnju dva nova ispusta oborinskih voda na predjelu plaža Biokovka i izrada projekta za izgradnju nove mreže oborinske odvodnje. Oborinska odvodnja je veliki problem u našem gradu. Ne samo u Ulici kipara Meštrovića nego i u ostalim ulicama, međutim svi ti projekti potrebno ih je dobro pripremiti kako bi mogli ishoditi sve potrebne akte za gradnju. I dogovorili smo se s projektantom, ispitali smo sve ono što nam dopušta Zakon o gradnji, a to je da te projekte razbijemo doslovno na tri projekta. To je projekt jednog ispusta, projekt drugog ispusta i projekt mreže odvodnje oborinskih voda. Dakle u pripremi je projekt. Očekivamo ga početkom prosinca i onda ćemo krenuti u ishodovanje svih potrebnih akata za građenje. U tijeku je obilazak terena s gospodinom Franom Šantrićem u Ulici molizanskih Hrvata gdje imamo isto ogroman problem i tu imamo jednu situaciju da ne ulazim u tehničke detalje te problematike. Ali kažem svu tu problematiku koju imamo potrebno je dobro snimit na terenu kako bi mogli izradit taj projekt. Izrađivač projekta je poduzeće Hidro-ing iz Splita. Dakle rekao sam vam rok za projekt je početkom prosinca ove godine i onda idemo ishodit akte za gradnju. Sada da vam kažem u kojem vremenu ćemo ishodit sve akte za gradnju, vi znate da to uključuje imovinsko-pravne odnose koji se mogu u pojedinim dijelovima tog projekta odužit, ali evo kažem sve ono što radimo, prije toga smo snimali i ulice u kojima ćemo izvodit te radove. Potrebne su nam i suglasnosti Hrvatskih cesta s obzirom da jedan dio te mreže prolazi i Vukovarskom ulicom potrebna nam je suglasnost županije s obzirom da će se ispusti radit na pomorskom dobru. To je jedna složena priča koja zahtijeva vrijeme. Ali evo bitno je da tom projektu pristupimo odgovorno, profesionalno i da ga krenemo razvijati i graditi sukladno pravilima struke, a ne s ovim rješenjima koja smo imali do sada, koja su bila polovična ili su se izvodila na način koji nije stručan i koji nije sukladan pravilima struke. Evo nadam se da ste zadovoljni kolegice Muhtić, ovim mojim odgovorom. Uvid u projekt možete dobiti kod mene u uredu u svakom trenutku. Kako vi, tako i ostali vijećnici i građani našeg grada.
2. Vezano za statiku stare srednje škole, odnosno Glazbene škole u našem gradu. Najprije da se osvrnem na ovu problematiku oko Art caffea. Dakle Art caffe je jedan projekt koji se dugo vodi. Ono što smo naslijedili od tog projekta je 150.000,00 kuna vantroškovničkih radova i 200.000,00 kuna rasvjetnih tijela. Tu smo dogovorili bilo sa izvođačima radova ili dobavljačima opreme na koji način ćemo riješiti te račune. Dakle, to je jedno vezano za taj Art caffe. Vezano za statiku Art caffea, odnosno taj dio stare srednje škole, mi smo naručili od Instituta građevinarstva Hrvatske IGH, dakle, radove koji uključuju istražne radove i izradu elaborata sa ocjenom stanja nosive konstrukcije. Dakle, svi ti radovi naše porezne obveznike koštat će 122.250,00 kuna. I nakon detaljnog snimanja konstrukcije te Glazbene škole mi ćemo znati u kojem je ona stanju, odnosno u kojem je stanju statika te škole. Ono što je utvrđeno prvim pregledom od djelatnika Instituta IGH, koji su najbolji u Hrvatskoj, a koji rade na konstrukcijama, je da je konstrukcija stare glazbene škole u narušenom stanju. To se vidi po pukotinama bilo nosivih ili pregradnih zidova a koje su nastale zbog propadanja ili temelja ili cijele konstrukcije te zgrade. O kolikim oštećenjima se radi sada ne možemo reći, to je dugotrajan posao koji traje 100 dana. Radovi su započeli prije nekih 15 do 20 dana. Dakle, imamo sačekati ocjenu Instituta IGH da znamo što imamo. Na tom sastanku na kojem su bili predstavnici Instituta IGH kada smo ih uvodili u posao bio je i gospodin Prvenko Bušelić kao nadzor za radove koji su se izvodili u djelu škole Art caffeu. On je predao svu dokumentaciju koju ima i utvrdili smo da je taj dio škole siguran i ispravan i da su svi ti radovi izvedeni sukladno pravilima struke. Evo opet ću napomenuti da nas je iz tog Art caffea dočekalo 350.000,00 kuna koje će ova gradska vlast platiti i naći rješenje kako da to riješi.

Dalje što ste pitali za zgradu Merkura 5. O.K., pitali ste preseljenje knjižnice. To je vezano za to. S obzirom da zgrada Merkura 5 ima neriješene imovinsko-pravne odnose odlučili smo, odnosno Ministarstvu kulture podnijeli smo zamolbu 18. 7. 2017. godine za produljenje roka za realizaciju i prenamjenu sredstava koja su bila odobrena za zgradu Merkura 5 u iznosu 800.000,00 kuna. Ministarstvo je odgovorilo 28. 8. ove godine i uputilo nas na novi poziv za predlaganje javnih potreba u kulturi koji je bio otvoren do 15. 9. 2017. godine. Izradili smo arhitektonski projekt adaptacije i uređenja Gradske knjižnice na prvom katu zgrade Glazbene škole te je isti prijavljen na poziv Ministarstva kulture u propisanom roku. Ukupna vrijednost projekta je 2.096.991,25 kuna. Nadam ste da ste zadovoljni mojim odgovorom.

**Vijećnica Gordana Muhtić** je nadopunila pitanja:

1. Evo samo da odgovorim, pilot- projekt trenera, drago mi je da ga nastavljate. Molila bih samo kada budete proširivali krug sportova držite se čvrstih kriterija da ne bi bilo poslije. Ovaj put su bili olimpijski sportovi i u tom slučaju je lako postavit kriterije, sada ako širimo krug moramo vodit računa da pazimo da ne bi netko izostao nego da bude apsolutno pošteno, to mi je bitno.
2. Što se tiče problematike ove druge, drago mi je da ste upozorili da neće biti samovolje. Imamo samovolju pojedinaca i imamo zlouporabu položaja onih koji su na nekim funkcijama. Dva različita su problema, u svakom slučaju bitnog.
3. Zahvaljujem na detaljnom odgovoru, međutim činjenica je da je u medijima prvo rečeno da je statika ozbiljno narušena pa je onda rečeno da nije. Pojavile su se nedoumice i ja sam smatrala da je vrlo bitno da ovaj put čujemo precizan i točan odgovor što se toga tiče.

Moram se osvrnuti na ovo što ste sada rekli o knjižnici. Ako sam vas dobro iščitala iz ovog što ste sada rekli, a jesam. Znači, rekli ste kad ste zatražili da vam se produži rok za iskorištavanje sredstava, koje smo već dobili, vi ste upućeni na novi natječaj. Dakle izgubili ste 800.000,00 kuna, a natječete se i ne znamo još da li ćemo dobiti 2.000.000,00 kuna. Ako dobijemo, to će biti divno. To je natječaj koji je novi. U trenutku kad smo se mi prijavljivali, takvog natječaja nije bilo. Mi smo se prijavili na natječaj koji je tada bio aktivan i dobili zaista velika sredstva. A ovo što ste upozorili da postoje neki sporovi to mi je drago jer danas ima više točaka dnevnog reda u kojima će se moći elaborirati zašto smatram da i neki drugi onda prijedlozi koje ćemo danas raspravljati ne mogu proći ovako kako ste ih vi predložili.

**Gradonačelnik Grada Makarske Jure Brkan** je odgovorio na nadopunu pitanja:

1. Što se tiče samog preseljenja Gradske knjižnice i 800.000 dobivenih u vrijeme vašeg mandata. Točno je vi ste ih dobili, ali isto tako ste nas uveli u problem i sudski spor zbog kojeg mi ne možemo iskoristiti tih 800.000,00 kuna za koje ste ih namijenili. I u mogućnosti smo da zbog vaših odluka izgubimo čak i zgradu, a to će biti daleko više od ovih 800.000,00 kuna.

**Vijećnik Josip Paunović** postavlja pitanje:

1. Vezano je uz *Makarsko primorje*, zadnji put je bilo to isto pitanje pa sad me zanima je li se što riješilo što se toga tiče ili se još uvijek radi na tome?

**Gradonačelnik Grada Makarske Jure Brkan** je odgovorio na postavljeno pitanje:

1. Situacija u *Makarskom primorju* je ista kao što je bila i prije četiri godine. U *Makarskom primorju*, tj. u Gradskoj knjižnici nalaz revizije još 2015. je ustvrdio da nema mogućnosti da radnici *Makarskog primorja* obavljaju svoju djelatnost u sklopu Gradske knjižnice, 2015. u drugi mjesec čini mi se. Od onda do danas nije nažalost ništa napravljeno. Govorimo o dva stalno zaposlena djelatnika koji u biti rade svoj posao, zarađuju svoju plaću i ja kao gradonačelnik, čelnik Gradske uprave, ne mogu te ljude sada izbacit na ulicu. Oni rade u istom statusu kao što su radili i dosad, a tražimo konačno i trajno rješenje za ta dva zaposlena djelatnika. Jedna stvar koju moram napomenut, koliko sam ja upoznat ti zaposlenici *Makarskog primorja* prije toga su bili zaposlenici Odjela za društvene djelatnosti. Znači već otprije su bili u Gradu Makarskoj, koliko sam ja upoznat, tako je meni rečeno, a nakon toga da su prebačeni u *Makarsko primorje*. Moj je interes da sada to dvoje ljudi koji radu zarade svoju plaću da im osiguram trajno rješenje da su sigurni. Ovo sada na žalost pošto se godinama nije ništa radilo ne mogu ni ja to riješiti preko noći, tražimo rješenje. Ja vjerujem da ćemo gospođo Muhtić, kroz naredni mjesec dana naći rješenje.

**Vijećnik Miro Mucić** postavlja pitanje:

1. Ja bih zapitao gradsku vlast vezano za natpise u tiskovinama kakav je odnos Grada i Odvjetničkog društva Marinović i partneri iz Zadra? O čemu se tu radi?

**Gradonačelnik Grada Makarske Jure Brkan** je odgovorio na postavljeno pitanje:

1. Kakav je odnos? Odnos je sve samo ne ugodan. Da skratim priču od 2014. do 2017. Odvjetničko društvo Marinović i partneri iz Zadra je zastupalo Grad u nekoliko predmeta, ali možemo navesti protiv tri stranke. Jedno je bio protiv Aqua alfe i partnera, drugo je bilo protiv Hotela Makarska, treće protiv Abacusa i zaboravio sam četvrto protiv Geostarta, firme vlasnika Emanuela Andreasa Čovića. Od 2014. znači Grad nema ugovor sa Odvjetničkim društvom Marinović i partneri nego gospodin Dan Marinović nas je zastupao na osnovi punomoći koje mu je dao bivši gradonačelnik. Od 2014. do 2017. gospodin Marinović je Gradu fakturirao 2.008.246,00 kuna koje mu je plaćeno. Gospodin Marinović niti jedan od ovih sporova nije završio, čak je jedan i nepravomoćno izgubio. A nakon toga od kada smo mi na dužnosti, od 12. lipnja, nam je fakturirao još 2.250.000,00 i ustao ovrhom da mu platimo. Ja sam povukao punomoći gospodinu Marinoviću. Držim da je ovakav način zastupanja, pogotovo ove njegove fakture koje je on ispostavljao Gradu Makarskoj, a s čime se složila i gradska pravna služba, van pameti. Tu su enormni iznosi za zastupanje i za podnošenje sudskih podnesaka. Samo po jednoj fakturi koju je on sada pokušao naplatiti, reći ću vam samo jedno od 26. svibnja do 12. lipnja, da parafraziram od prvog kruga izbora do preuzimanja vlasti gospodin Marinović je u jednom slučaju, jednom predmetu u kojem nas zastupa poslao 5 faktura za podnošenje sudskih podnesaka u ukupnom iznosu 538.812,00 kuna od prvog kruga izbora do preuzimanja vlasti. Gospodin Marinović ide dalje, to je jedna faktura 862.000,00 ima još druga faktura na 1.300.000,00 što ukupno čini 2.259.000,00. Po toj drugoj fakturi ima još većih nebuloza. U jedan dan čovjek nas zastupa na ročištu. U jedan dan čovjek, mi imamo sad zapisnik s toga ročišta, ne kaže ni riči na ročištu, ispostavi fakturu za zastupanje stotinjak tisuća kuna, vrati se kući i uradi još dva podneska po 100.000,00 kuna. Ja držim da je ovo nešto, tražio sam, gledao sam primjere kako je dosad bilo, kako je u drugim gradovima, nešto slično nisam našao. Gospodin Marinović je ustao ovrhom za naplatu daljnjih 2.259.000,00 kuna, mi smo se suprotstavili toj ovrsi i završit ćemo na sudu. Šta će sud u ovom slučaju presudit, vidjet ćemo, ali ja držim da ovo nije po zakonu, nije moralno, nije etično. Vidjet ćemo i šta Odvjetnička komora ima reći na ovo. Ono što je ovdje po meni najgore i najsumnjivije, došao mi je bio također inspektor Službe gospodarskog kriminaliteta, Sektora kriminalističke policije, PU Splitsko-dalmatinske, došao je na osnovu kaznene prijave protiv bivšeg gradonačelnika u jednom drugom slučaju, a po nalogu Državnog odvjetništva je između ostalog imao za predmet da izvidi situaciju odnos Grada i odvjetničkog društva Dana Marinovića. Druga pitanja sam odgovorio što sam znao, a što sam znao o odvjetniku Danu Marinoviću sve sam mu predao. Tako da ćemo vjerojatno imati i njihov sud, 4.236.000,00 kuna ukupno od 2014. do danas potražuje gospodin Dan Marinović od Grada Makarske. Niti jedan spor dobiveni. Ja ne znam s čime smo mi njega trebali nagradit. To je odnos, znači trenutno stanje, povučena mu je punomoć, predmete nam je vraćao kroz mjesec i nešto dana, a bio je dužan ih vratiti u roku 24 sata i sad smo trenutno on je ustao ovrhom, a mi smo se suprotstavili i završit ćemo na sudu. To je trenutno do sada. Kasnije je nudio i tarifu od 50 % da naplaćuje. Ja nisam, sumnjajući u sve ovo, nisam pristao na to, povukao sam mu punomoć i vidjet ćemo kako će ovo završit. To je odnos.

**Zamjenik gradonačelnika Grada Makarske Joze Vranješ** je nadopunio odgovor na postavljeno pitanje:

1. Sad bi molio samo da usporedite cca 4.250.000,00 kuna koliko smo mi mogli napravit u našem gradu. Mogli smo imat vrtić, mogli smo imat poslovnu školu. Naša su djeca mogla sva ići u jednu smjenu ili smo mogli riješit sustav odvodnje oborinskih voda i niz drugih stvari u našem gradu. A ovdje se radi o ozbiljnoj sumnji u pogodovanje jednom odvjetničkom društvu.

**Vijećnik Miro Mucić** je nadopunio pitanje:

1. Evo ja sam samo htio nadopunit i završit, dio je gradonačelnik rekao što sam ja mislio reći. Ali samo zadnje, ovaj iznos je 4 % ukupnog proračuna.

**Vijećnik Ivan Kotarac** postavlja pitanje:

1. Mislio sam pitati što je sa zgradom Glazbene škole, ali kako je kolegica Muhtić postavila pitanje ranije ja odustajem od svoga pitanja.

**Vijećnica Daniela Primorac** postavlja pitanje:

1. U kojoj je fazi projekt uređenja groblja u Velikom Brdu?

**Zamjenik gradonačelnika Grada Makarske Joze Vranješ** je odgovorio na postavljeno pitanje:

1. Dakle ukupna vrijednost na groblju u Velikom Brdu 2.540.281,25 kuna. Radi se na izgradnji 155 grobnih mjesta i 4 grobnice za urne. Poslovi uključuju armirano-betonske radove, zemljane radove i radove na uređenju staza. Napomenuo bih da je to jedan projekt kojega smo dobili ili naslijedili od bivše vlasti, a za taj projekt izrađivaču projekta nije plaćena niti jedna kuna. Na osnovu tog projekta raspisan je javni natječaj još za vrijeme bivše vlasti i poziv za korištenje grobnih mjesta, a nismo htjeli prekidat taj projekt iako je on jako loše pripremljen i ja sam u razgovoru s izrađivačem projekta isto konstatirao, s tim se i on sam složio, međutim šta je tu je. Idemo nastavit taj projekt i dovesti ga do kraja. Početak radova je određen 3. listopada 2017. godine planirani završetak je 120 kalendarskih dana od uvođenja u posao. Bitno je napomenuti da natječajem nisu obuhvaćeni radovi na detaljnom uređenju groblja, uređenju zidova, hortikulture, rasvjete, itd. Taj projekt mi nemamo, on je u fazi izrade. Oni će biti obuhvaćeni u drugoj fazi projekta i isto tako projektant radi na izrađivanju svih tih projekata koji će biti na razini glavnog projekta, ali ne bih ih nazivao glavnim projektom, na kraju krajeva neće poslužiti za ishođenje akata za gradnju jer oni nisu potrebni. I drugi projekt koji se radi - to je glavni projekt mrtvačnice ili sobe za ispraćaj za koju ćemo morati ishoditi akte za gradnju.

**Vijećnica Hloverka Novak Srzić** postavlja pitanje:

1. Mi svi znamo kako je bilo problema ove vrtićke sezone s upisom djece u dječje vrtiće u Makarskoj pa zanima što će biti i kad će biti gotov dječji vrtić u Velikom Brdu?

**Zamjenik gradonačelnika Grada Makarske Joze Vranješ** je odgovorio na postavljeno pitanje:

1. Vezano za vrtić u Velikom Brdu s obzirom da je bio iskorištavan u predizbornu promidžbu bivše gradske vlasti. S obzirom da nas je taj projekt dočekao, moram istaknuti da je nas dočekala okončana situacija u iznosu 611.366,98 kuna za koju bivša vlast izvođaču nije platila ni kune. Bivša vlast platila je samo 36.169,92 kune i to za geodetski snimak, snimku izvedenog stanja i priključak za električnu energiju. Očito se nisu potrudili da definiraju na koji način da Veliko Brdo može dobiti vrtić pa su ovu zgradu legalizirali kao poslovno-stambenu zgradu za koju se od nadležnog tijela ne može dobiti suglasnost za otvaranje vrtića. Dakle, ovo je situacija koja je nas dočekala. Tražili smo rješenje kako da Veliko Brdo dobije vrtić i našli smo ga jer smo odlučili da vrtić treba u Velikom Brdu i da smo mi ti koji ćemo ga izgraditi, platiti i privesti namjeni. Izradili smo glavni projekt stambeno-poslovne zgrade vrtićke namjene i jako brzo će biti izdata građevinska dozvola za rekonstrukciju poslovno-stambene građevine i prenamjenu prizemlja u prostor predškolskog odgoja za vrtić. Kada budemo imali tako uređenu zgradu, ona će ostvariti sve preduvjete za otvaranje vrtića. Tu smo ušli u imovinsko-pravnu problematiku s obzirom da smo trebali formirat građevinsku česticu na kojoj je bilo više od 20 vlasnika. Ishodovali smo sve suglasnosti kako bi iskazali pravni interes da dobijemo pravo građenja. Dakle građevinska dozvola će bit kroz par dana. Nakon toga krenut ćemo u izvođenje građevinskih radova koji su još preostali i uređenje okoliša vrtića. Opremit ćemo vrtić namještajem, didaktičkom opremom i svom drugom opremom kako bi se vrtić mogao otvorit. Napravili smo i analizu koliko djece, odnosno koliko roditelja ima interes za otvaranje vrtića u Velikom Brdu i došli smo do podatka da 24 roditelja za svojih 24 djece ima interes da se upišu u vrtić u Velikom Brdu i tu bi se organizirao 10- satni boravak djece. Dakle još sam ostao dužan informaciju da za opremanje vrtića kako bi se priveo svrsi, uređenje okoliša i ove građevinske radove to će naše porezne obveznike koštati cca 250.000,00 kuna. Dakle ova gradska vlast platit će vrtić u Velikom Brdu u iznosu cca 900.000,00 kuna i otvorit će vrtić u Velikom Brdu, a ja se nadam početkom prosinca da će to biti realizirano.

**Vijećnica Gordana Muhtić** govori poslovničku primjedbu:

Na moje prvo pitanje je gospodin Vranješ i kolega odgovarali nešto duže pa sam mislila da će biti slučajnost, međutim činjenica je da naš Poslovnik propisuje u članku 62. da odgovor na postavljeno pitanje u pravilu traje 3 minute, a ako je zbog složenosti pitanja odgovor može trajati do 5 minuta. Međutim, danas je praksa redovito da slušamo jako duge odgovore. Ja bih molila da se držimo Poslovnika. Ja znam da želite svašta reći, nekad ima viška pridjeva pa to onda sve skupa malo duže traje, ali bih molila da se držimo Poslovnika, a u svakom slučaju postoji mogućnost pisanog odgovora ako je potreban detaljniji pa eto samo bih molila da se držimo Poslovnika. Onda ćemo poslije kukat da je sjednica dugo trajala i da smo se iscrpili.

**Predsjednik Gradskog vijeća Grada Makarske Marko Ožić-Bebek** odgovara na poslovničku primjedbu:

Ja ću se evo složit s vijećnicom da su odgovori iscrpni i iscrpniji možda nego što bih ja volio, ali s obzirom da je ovo aktualni sat i da je dnevni red obiman ja ću na Međustranačkom vijeću predložiti uskoro da aktualni sat traje sat vremena pa koliko god bude odgovora i pitanja u tih sat vremena će se odgovoriti, ostalo će se odgovoriti pismeno ili preko gradskog medija. Ja sam pripremio štopericu, imam je ovdje na mobitelu, štopat ću vrijeme, ali dok je to sve u granicama ovog aktualnog sata želio bih to tolerirati dok je moguće. Ali ako nam pobjegnu kontroli, ja ću imam štopericu i mjerit ću.

**Vijećnica Gordana Muhtić** odgovara:

Ja se ispričavam, ja ne bih voljela ograničiti vrijeme na sat vremena. Dapače, meni je vrlo drago sa svima vama razgovarat, ali sam samo upozorila na činjenicu da je predviđeno 3 minute. Što se mene tiče neka svaki vijećnik postavi 3 pitanja, neka dobiju odgovore detaljne pa makar to trajalo i 3 sata, ali bitno je samo da se držimo poslovničkih minuta, a ne da skraćujemo vrijeme jer to ipak malo ukazuje na cenzuru.

**Predsjednik Gradskog vijeća Grada Makarske Marko Ožić-Bebek** odgovara

Cenzura bi bila kad bi ja uskratio vama postaviti pitanje u vremenu izvan onoga dozvoljenog, a dozvolio odgovor preko onoga što je dozvoljeno. Ali pošto dozvoljavam jedno i drugo, mislim da je to ispravno. Ograničenje vremena ne može biti selektivno. Znači mi se možemo disciplinirat i držat se Pravilnika i pokušat dovest ovaj aktualni sat u sat vremena ili ga nazovimo drugačije onda ili ćemo dozvolit svima da pričaju neograničeno, a ja se slažem s vama da treba sve ograničiti.

**Vijećnica Gordana Muhtić** odgovara:

Mi u Poslovniku nemamo nazvano aktualnim satom, mi imamo rubriku nazvanu vijećnička pitanja gdje nije predviđeno točno sat vremena, dakle nije problem da traje 3 sata.

**Vijećnik Neven Vranješ** postavlja pitanje:

1. Možete mi reći šta je s uređenjem Šibenske ulice i spojnih ulica i što je s uređenjem Ulice Put Makra?

**Zamjenik gradonačelnika Grada Makarske Joze Vranješ** je odgovorio na postavljeno pitanje:

1. Vezano za uređenje Šibenske ulice i spojne ulice Šibenske i Splitske i paralelne ulice između Šibenske i Splitske izrađen je projekt. Projektant Bioma d.o.o. Makarska, procijenjena vrijednost radova je cca 800.000,00 kuna, a projekt uključuje pripremne radove, oborinsku odvodnju kolničku konstrukciju s nogostupom. Sljedeći tjedan raspisat ćemo javnu nabavu, dakle 3 postupka javne nabave, za svaku ulicu odvojeni postupak. Vezano za sanaciju kolno-pješačke Ulice Put Makra ukupna vrijednost projekta je 348.106,25 kuna. Izvođač je Cestogradnja d.o.o., radovi su sufinancirani od Ministarstva unutarnjih poslova u vrijednosti 214.033,75 kuna. Datum početka radova je 9. listopada, radovi su u tijeku, rok izvođenja radova je 30 kalendarskih dana. Bitno je naglasiti da smo tu obavili razgovor sa gospodinom Marijom Grbavcem, vlasnikom spornog zemljišta za formiranje propisanog križanja Ulice Put Makra i Slikara Gojaka, međutim vlasnik ne želi prodati zemljište. Radi se od nekih 10 do 15 kvadrata. Grad će snimiti tu situaciju, pokrenut će postupak izvlaštenja s obzirom da vlasnik ima lokacijsku dozvolu, a građevinska parcela po toj lokacijskoj dozvoli je formirana tako da se može izvesti propisno križanje. Dakle, tu ćemo ići u postupak izvlaštenja nešto više od 10 kvadrata.

**Vijećnica Jagoda Martić** postavlja pitanja:

1. Naime bilo je dosta priče oko uvođenja poreza na nekretnine pa se onda pod pritiskom

javnosti odustalo od tog poreza, ali se najavljuju izmjene Zakona o komunalnoj naknadi i da će se pitanje poreza na nekretnine riješiti kroz izmjene tog zakona. Neki gradovi bez obzira na odustajanje od najavljenog poreza ipak od svojih građana prikupljaju potrebne podatke. Da li su u nekim gradovima i rokove za dostavu tih podataka barem ako je suditi po onome što možemo čuti, pročitati, kroz sredstva javnog informiranja. Moje pitanje glasi što građani Makarske mogu očekivati po tom pitanju?

1. Naime negdje početkom 7. mjeseca stanari Ulice Antuna Gustava Matoša dobili su dopis kojim ih se obavještava da će se ukloniti kontenjeri koji se nalaze na kraju te ulice i da odmah kažem koji su u neprimjerenom stanju, nagrđuju. Ipak to je centar grada. Često puta se tu stvaraju i gomile smeća što ide na dušu naših sugrađana, odnosno bolje rečeno na njihovu ekološku svijest i savjest. I u tom dopisu, gdje nisu dati nikakvi rokovi, se između ostalog navodi da se stanari pobrinu da nabave kante za odlaganje otpada na kućnom pragu. Kontenjeri još uvijek stoje gdje jesu, nisu uklonjeni, pa pitam da li to znači da se odustalo od te ideje? A ako se nije odustalo od ideje da li onda stanari Matoševe ulice trebaju nabaviti jednu kantu za smeće ili će se započeti sa odvojenim, prikupljanjem odvojenog otpada na kućnom pragu što mi se čini da će uskoro biti zakonska obveza? I već kad spominjem taj dio ulice, znači to je onaj sam kraj koji se spaja dakle na Starčevićevu ulicu samo zapravo jedna sugestija, jedno razmišljanje, svi oni, koji njom prolaze znaju kako izgleda da je izuzetno uska, radi se o dvosmjernoj ulici. Automobili nam postaju sve širi i zaista s obzirom da tu maltene svakodnevno prolazim postoje situacije kad je nezgodno vidjet naročito starije ljude ili roditelje s kolicima koji tu prolaze kad naiđe auto teško se mimoilaze. Mislim, znam da se i prije razmišljalo o proširenju ulice, i znam da tu vjerojatno postoje imovinsko-pravne zapreke pa evo sugestija da se bar razmisli da to bude jednosmjerna ulica, da se bar taj dvosmjerni promet ukine, možda će onda bit lakše. Do sad se nije ništa desilo, ali kad se nešto desi onda ćemo se svi zapitati gdje smo bili dosad.

**Gradonačelnik Grada Makarske Jure Brkan** je odgovorio na postavljeno pitanje:

1. Što se tiče Zakona o porezu na nekretninama od kad je on stavljen u doradu kako je premijer objasnio i dok se ne stvore uvjeti za njegovo donošenje, mi više ne smijemo tražiti anketama podatke o nekretninama građana. To nam je zakonom zabranjeno. Međutim vodimo tu evidenciju, s posebnom pozornosti Odjel za komunalne djelatnosti će sada pratiti i preko komunalne naknade, radimo svoju vlastitu evidenciju, iz nje ćemo pokušat iščitati, a onda kad se zakon aktualizira tada ćemo biti spremni i na to.

**Zamjenik gradonačelnika Grada Makarske Dražen Nemčić** je odgovorio na postavljeno pitanje:

1. Zapravo kroz pitanje kao da ste mi pročitali misli, zapravo rekli ste sve ono što je u pripremi vezano za samu ulicu, a i ono što radimo je li vezano za uspostavu sustava gospodarenja otpadom sukladno zakonu, odnosno novoj Uredbi o gospodarenju komunalnim otpadom. Istina je poslali smo jednu obavijest znači svim stanarima, to je bilo negdje ja mislim u srpnju, međutim nakon toga smo u dogovoru s Makarskim komunalcem zaključili da ne želimo ništa radit polovično pa je onda u dogovoru s njima rečeno da ćemo vidit mogućnost proširenja te ulice jer ona je stvarno praktički prometno jako neuredna, nesigurna i da vidimo na koji način ćemo to riješiti. Baš smo prekjučer ili jučer imali sastanak s Makarskim komunalcem da dogovorimo na koji ćemo način zapravo u suradnji s njima, Grad kako će uspostavit taj sustav gospodarenja otpadom. Došli smo do zaključka da će morat bit dvojak. Na određenim mjestima gdje postoje uvjeti kontenjeri velike zapremine, zapravo til moloka odlagat će se otpad i obračunavat na taj način, a u privatnim kućama će znači biti podijeljene, dodijeljene kante prikladne zapremine. Mogu vam reći da prema našim tj. njihovim projekcijama i našim zaključcima zajedničkim da na vašemu dijelu će biti onaj drugi sustav, znači podijelit će se kante ili ćemo vam reći na vrijeme da se kupe. Imovinsko-pravni spor vezano za to proširenje mislim da neće doći, međutim snimamo situaciju da uredimo kako treba sukladno pravilima struke da ne ispadne sada da Dražen ili netko iz odjela ili Pogona dođe rušiti zid radi proširenja, a da nije sve po *M*-u, kako se kaže.

**Vijećnik Tonći Bilić** postavlja pitanja:

1. Na prošloj sjednici Gradskog vijeća donijeta je Odluka o otkupu zemljišta za Ulicu Ivana

Gorana Kovačića od strane Hotela Makarska. Pitanje glasi da li je zaključen ugovor, da li je izvršena isplata i u kojoj fazi je žalba od Hotela Makarska po rješenju za korištenje javno-prometnih površina?

1. Šestog ovog mjeseca je bilo zakazano završno ročište na Trgovačkom sudu u Splitu u

sporu Grad Makarska – Hoteli Makarska, vrijednost spora oko 10.000.000,00 kuna s kamatama preko 13.000.000,00 kuna. Pitanje glasi da li je to završno ročište održano, da li je zaključena rasprava i donijeta presuda i tko je zastupao Grad Makarsku na tom ročištu?

1. Da li imate u vidu, da li Gradska uprava ima u vidu financirat i Program pomoći u kućama starim i nemoćnim osobama preko Crvenog križa? Taj Program je bio u funkciji i taj Program je sada izvan funkcije.

**Gradonačelnik Grada Makarske Jure Brkan** je odgovorio na postavljena pitanja:

1. Otkup ceste Ivana Gorana Kovačića nismo još sklopili ugovor s njima, nije još ništa

plaćeno, dogovaramo se još o načinu. Čuvamo naš proračun, gledamo da se sve završi do tog momenta. Nema prijepora, zasad sve ide u redu, razgovori su u tijeku do konca godine će biti okončano.

1. Što se tiče ročišta u sporu Grada Makarske i Hotela Makarska zastupao nas je gospodin Kruno Peronja na temelju moje punomoći tada jer smo dosta kasno primili predmet od gospodina Dana Marinovića kojemu je povučena punomoć. On nas je zastupa, zastupat će nas i dalje nakon što potpišemo ugovor s njim i definiramo vrijednosti zastupanja, što povoljnije za Grad. Međutim, ne sviđa mi se informacija koju sam dobio sa tog ročišta da ne stojimo dobro.

**Zamjenik gradonačelnika Grada Makarske Dražen Nemčić** je odgovorio na postavljeno pitanje:

1. Kratko, to je projekt Crvenog križa i ako oni žele nastavit s tim projektom Grad će sufinancirat taj projekt u istom iznosu kao i prije.

**Vijećnik Sretan Glavičić** postavlja pitanja:

1. U zadnja tri mjeseca pored odluka koje ste uspješno apsolvirali vi u vlasti značajna je i

odluka, ili jedna od značajnijih odluka je o promjeni članova nadzornih odbora, upravnih vijeća, školskih odbora i nadzornih vijeća. Meni je osobno želja da ti izabrani članovi sa svojim obrazovanjem, stručnošću i iskustvom po pojedinim segmentima djelovanja pomognu boljem funkcioniranju gradskih institucija bez obzira što dolazu do nas i neke drukčije informacije. Moje pitanje je da li su novi članovi izabrani u skladu s Odlukom o određivanju uvjeta za kandidate za članove nadzornih odbora, odnosno upravnih vijeća i školskih odbora, te uprava trgovačkih društava u kojima Grad Makarska ima dionice ili udjele. Ta odluka je usvojena na 2. sjednici Gradskog vijeća koncem 2013. godine gdje je točno definirano kako i na koji način netko može biti imenovan na takve dužnosti. Ako mi ne možete dati usmeno, onda bi vas molio u pisanom obliku s obzirom na stručnu spremu i sve ono, kvalifikacije, koje pojedini pojedinac mora imati s obzirom na ovu odluku.

1. Kada će biti otvorene i puštene u funkciju poslovne zgrade na sportskom centru? Dobili

smo informaciju za multifunkcionalnu dvoranu zgrade stare srednje škole oko enigme statike i nestatike. Kad će biti puštene, samim tim što su oba ova objekta krajem 5. mjeseca dovedena u funkciju. Ja znam da ćete vi kao i do sada reći da ste naslijedili određene obveze u financijskom pogledu što je sasvim normalno kad se rade takvi projekti di se radi adaptacija. Vezano uz to pitanje pošto ste već odgovorili oko prostora u staroj zgradi škole da nas informirate šta je sa sportskom dvoranom i onim problemima koji su se desili oko odvodnje i funkcioniranja dvorane u pravom smislu riječi.

1. Svjedoci smo da se u zgradi Grada već adaptira jedan duži period, preko mjesec dana i više sanitarne prostorije. Tko to radi? Ne znamo koja je cijena izvedbe i kad će to konačno bit gotovo. Mislim da je neprikladno da više od mjesec, mjesec i po dana u prostorima Grada sanitarni čvorovi nisu u funkciji.

**Gradonačelnik Grada Makarske Jure Brkan** je odgovorio na postavljena pitanja:

1. Što se tiče pitanja vezano za imenovanje članova nadzornih odbora vaše pitanje je dosta

široko, jer mi od kada smo preuzeli dužnost upravljanja Gradom dali smo prijedloge za imenovanje što članova nadzornih odbora, vijeća, upravnih vijeća, čak 15 različitih odbora, sveobuhvatno niste ni vi precizirali, ne mogu vam ja sad konkretno dat pa ću vam pisano dostavit odgovor da li je u svih ovih 15 sve kako bi trebalo bit prema Poslovniku o radu.

1. Što se tiče WC-a u zgradi Grada Makarske nije mjesec i po dana, ima ravno tri tjedna. Nismo ni mi zadovoljni brzinom radova, uostalom možda smo mi najpogođeniji. Bilo je nekih problema oko toga. Problem je bio oko dobavke nekih sanitarnih uređaja, kutni lavabo i tako neke stvari koje još nisu pristigle, posao vodi za Grad odgovorna gospođa Sonja Duka. On će biti gotov u narednih par dana. Mi smo isto tili da se ubrza da bude do sjednice ovog Gradskog vijeća, malo smo i otezali s tim, nažalost došlo je do tih nekih sitnih problemčića. Kada bude račun, sve ćete dobit čisto 1/1 koliko šta, a ja se ispričavam što ne možete sad ići na WC.

**Zamjenik gradonačelnika Grada Makarske Joze Vranješ** je odgovorio na postavljena pitanja:

1. Nastavno za radove u ovom sanitarnom čvoru samo bih napomenuo da se radovi izvode

konstantno, da se radi o skučenom prostoru. Konstantno su dva djelatnika tu iz poduzeća Migros koji izvode radove. Dakle nije bilo nikakvih prekida u radovima s obzirom da se radi o rekonstrukciji molio bih za malo strpljenja, brzo će bit gotovo i istina je da se ne radi mjesec i po nego kako je gradonačelnik rekao svega 3 tjedna, možda i koji dan manje.

1. Vezano za zgradu stare uprave na Gradskom sportskom centru, dakle kod te zgrade mi

imamo tri valjana ugovora i tu je više partnera u tom poslu. Dakle jedan ugovor Grad Makarska i izvođač, drugi ugovor Grad Makarska i Fond za zaštitu okoliša i energetsku učinkovitost i treći ugovor je Park prirode *Biokovo* i Fond za zaštitu okoliša i energetsku učinkovitost. S obzirom da se projekt nije vodio onako kako bi trebao nisu se ni održavale redovite koordinacije kod te zgrade ispao je problem dodatnih i vantroškovničkih radova u iznosu 718,000,00 kuna. Iza toga je dospio još jedan račun na naplatu za namještaj u iznosu 148.000,00 kuna, dakle preko 900.000,00 kuna radova koji nisu bili jasno definirani. Mi smo za tu zgradu dobili uporabnu dozvolu prije nekih 10-ak dana, od 5 do 10 dana, tako da sad za zgradu ne prijeći ništa da mi tu zgradu otvorimo. Planiramo je otvoriti 28. 11. na dan rođenja fra Jure Radića u dogovoru sa Parkom Prirode *Biokovo*. Događaj će biti ispraćen sa dosta uzvanika koji nisu iz Makarske zato je odabran taj datum, a trenutno se izvode radovi na uređenju okoliša te zgrade. Hortikultura je uređena. Preostali su i drugi poslovi koji nisu obuhvaćeni ovim projektom s obzirom na vrijednost zgrade, na izgled zgrade i njen sadržaj, to trebamo uredit do otvaranja i to će biti uređeno.

1. Vezano za sportsku dvoranu za koju ste postavili pitanje i za sustav odvodnje oborinskih voda i fekalne odvodnje te zgrade izrađen je glavni projekt. Mi ćemo dobiti kroz kratko vrijeme, znači to bi trebalo bit u sljedećih 15-ak dana i građevinsku dozvolu za izvođenje tih radova. Napravili smo dobru stvar imamo pripremljenu dokumentaciju, međutim pojavio se jedan novi moment. Gospodin Matko Rančić koji se predstavlja kao vlasnik spornog zemljišta u jednom od predmeta koji on vodi protiv Grada Makarske, a to je predmet za nadoknadu uporabe tog zemljišta kroz sve ove godine, znači za korištenje, što je tužio Grad Makarsku, tu imamo sada pravomoćnu sudsku odluku gdje je gospodin Rančić izgubio taj spor. Prema tome njemu je dosuđeno platit sudske troškove u visini preko 80.000,00 kuna. Evo sad ćemo malo usporit sa tim izvođenjem da vidimo jer su se pozicije između nas i gospodina Rančića bitno promijenile.

**Gradonačelnik Grada Makarske Jure Brkan** je nadopunio odgovor na pitanje:

1. I dalje je na snazi privremena sudska mjera i mi ne koristimo, u drugom postupku u kojem smo se ovaj put mi žalili, mi ne koristimo te cijevi nego smo to bajpasirali najmom pokretnih WC-a i tuš kabina u samoj dvorani.

**Vijećnik Sretan Glavičić** je nadopunio pitanje:

1. Zahvaljujem se na iscrpnim odgovorima, molio bih samo ovo u pisanom obliku s obzirom na ovaj Pravilnik jer imamo Pravilnik koji smo izglasali pa bi se morali po njemu ponašati. Što se tiče vaših iscrpnih odgovora i po svakom odgovoru zaključak da ste zatekli, odnosno naslijedili probleme u financijskom smislu i bilo koje druge, mislim da ne trebate to svaki put naglašavati jer problema će uvijek biti i tu ste zato i dobili mogućnost da ih rješavate.

**Vijećnik Ivan Šimić** postavlja pitanja:

1. Član sam gradskog Odbora za gospodarstvo evo u ovom novom sazivu Gradskog vijeća

taj se Odbor u ovih svih 4-5 mjeseci nije sastao nijedan put. A to je po meni stožerni odbor i jako važan odbor koji bi trebao doticati mnoge odluke u ovom gradu. Vidim da naši predstavnici izvršne vlasti u javnosti izlaze sa nekakvim odlukama i idejama, a Odbor za gospodarstvo Grada se nije sastao ni jedan put pa se pitam zbog čega, zašto i tko vodi ovaj grad. Ovo upućujem političkoj vlasti, kako vama predsjedniče ovog Vijeća, tako i gradonačelniku.

1. Kada će se Gradu Makarskoj početi primjenjivati Zakon o buci, odnosno šta su naše

službe u gradu napravile, da li su ijedan zapisnik sastavili, izvještaj sa terena? Dakle kada ćemo početi primjenjivati Zakon o buci?

1. Jesu li se utvrdili izvori incidenta sa otpadnim vodama koji su na Duminoj ledini evidentirani ove godine? Dakle tko su počinitelji pomenutih prekršaja? Dakle, poznato je da su se otpadne vode izlijevale u odvodne kanale. Je li se uopće detektiralo koji su ti problemi i da li toga još ima u ovom gradu?

**Gradonačelnik Grada Makarske Jure Brkan** je odgovorio na postavljeno pitanje:

1. U pravu ste Odbor za gospodarstvo nije se sastao. On je stalni odbor makarskog Gradskog vijeća i on bi se trebao logikom sastati na inicijativu mene kao gradonačelnika. Ja nažalost nisam bio dosad ga stigao sazvati. Iskreno namjeravao sam ga i sad ću kada budemo radili pripreme za proračun za 2018. godinu. Držim pošto će proračun biti i razvojan i socijalan i bitan za razvoj našega gospodarstva da će o njemu svakako svoju riječ morati dati i Odbor za gospodarstvo. Tako iz toga razloga ispričavam se što do sada nije bio, ali moj će biti prijedlog kao gradonačelnika predsjedniku Gradskog vijeća da sazove Odbor za gospodarstvo. Ja ne znam da li se on konstituirao, znači svakako se mora sastat da se izabere predsjednik i sve ostalo. Moja isprika što se toga tiče, ali iskreno vam kažem dosta je bilo problema, bila je sezona aktualna u tijeku. Gospodarstvo je tu sveprisutno oko nas, ali za neko dugoročno planiranje još nismo našli vremena. Sada u ovome periodu pripreme proračuna svakako ćemo u njega uključiti i Odbor za gospodarstvo. Vjerujem da će nam on svojim savjetima dati materijal da se što kvalitetnije pripremimo.

**Zamjenik gradonačelnika Grada Makarske Dražen Nemčić** je odgovorio na postavljeno pitanje:

1. Po Zakonu o buci i Pravilniku o dopuštenim razinama buke u sredinama u kojima žive ljudi nadležna je sanitarna inspekcija. Zakon dopušta jedinicama lokalne samouprave, odnosno njihovim komunalnim redarima da nadziru te razine buke, tj. pridržavanje mjera koje su ugostiteljski objekti poduzeli da bi spriječili nedozvoljene razine buke, dopušta njima kontrolu. Međutim ovo ljeto nam se dogodilo da smo imali praktički 3 komunalna redara koji su radili u smjenama od 6 ujutro do 2 i od 2 sata popodne do 22 sata naveče, jedan je bio na bolovanju i normalno voditeljica Odjela koja radi po svom opisu posla svako jutro od ponedjeljka do petka. Po zakonu noć nastupa od 11 sati navečer i onda se sukladno Zakonu i Pravilniku nastupa taj noćni red. Mi smo koliko smo mogli utjecali na Policijsku postaju, znači na policiju Makarska, njihovu interventnu jedinicu koja je radila u noćnim satima da oni preuzmu taj dio odgovornosti suzbijanja nedopuštene buke. Kada se stvore preduvjeti kadrovski da komunalni redari budu mogli raditi iza 22 sata u povećanom broju, za početak petkom i subotom, a onda u ljetnoj sezoni svaki dan, donijet će se gradska odluka na temelju toga zakona ćemo je propisat i ona će propisat odredbe i komunalni redari će biti ovlašteni i nadzirat će buku. Imamo isto tako problem što i sami vjerojatno znate da sanitarna inspekcija je praktički, ona koja nadzire buku je u Splitu, i ta komunikacija između Grada i službi koje su dislocirane je bila problematična i nastojat ćemo je poboljšat do sljedeće turističke sezone.

**Vijećnik Ivan Šimić** je nadopunio pitanja:

1. Odgovor je poprilično nako kao administrator. Dan traje 24 sata a ne samo 22. Buke ima samo što mi ne idemo za tim. Prođite svaki banak na plaži ima svoju glazbu samo je pitanje čija je jača. Prema tome ovo što ste vi meni dali odgovor, ovo je čista administracija. Prema tome ne mogu bit zadovoljan odgovorom. Treba bit realan, prošetat gradom i zna se što buka samo što smo mi više oguglali na to, više ono čovjek je lud, ali kad netko normalan dođe iz neke normalne sredine gdje se to poštiva on kaže, ajme šta je ovo. Prema tome nemojmo se držati, sad mene ti pravni propisi, zna se šta je Zakon o buci, on je lijepo propisan i naš službenik mora to odmah na terenu detektirat i na to reagirat. Upozorit čovjeka, dovest ćemo inspekciju itd. Prema tome na taj način reagirat direktno na terenu i prema tome nisam zadovoljan s odgovorom, ali nisam zadovoljan ni s onim što je na terenu i molit ću lijepo dobronamjerno ovo shvatite za ubuduće.

**Zamjenik gradonačelnika Grada Makarske Joze Vranješ** je odgovorio na postavljeno pitanje:

1. Pitanje vezano za problematiku oborinske i fekalne odvodnje na Duminoj ledini. Djelomičan odgovor na vaše pitanje dao sam kod izlaganja kolegice Muhtić. Dakle imamo problem mješovitog sustava jer ljudi se nepropisno, odnosno investitori, naši građani, nepropisno sa oborinskom vodom priključuju na sustav fekalne odvodnje. Sustav fekalne odvodnje s njime upravlja i njegov rad nadzire Vodovod Makarska. Sustav oborinske odvodnje s njime upravlja i njega nadzire Grad Makarska. Dakle tu se preklapamo Grad Makarska i Vodovod. Ne bježim od odgovornosti jer ne želim tražit razloge za to ne riješit, ali u ovome projektu koji sada radimo i jučer sam bio na poziciji u Ulici molizanskih Hrvata gdje imamo sličan problem. Dakle probleme detektiramo u gradu kako bi to mogli odradit, potkrijepit projektnom dokumentacijom i na kraju to izvesti. Pitali ste na koji način možemo, pretpostavljam da je to bilo sadržano u vašem pitanju, kaznit one koji vrše taj prekršaj. Gospodin Siniša Mračević našao mi je uređaj i gospoda iz Vodovoda, oni su mi našli uređaj koji možemo kupiti, a koji stvara dim, koji se gura pod tlakom u cijevi da bi ustanovili gdje taj dim izlazi i gdje ima miješanja jednog i drugog sustava. Međutim po sadašnjem Zakonu o komunalnom gospodarstvu mi nismo ovlašteni ulaziti, odnosno komunalni redari nisu ovlašteni ulaziti na privatne posjede kako bi to detektirali. U tijeku je priprema Zakona o komunalnom gospodarstvu. S obzirom da Grad Makarska, odnosno Makarska rivijera, ima svog predstavnika u Hrvatskom saboru uključit ćemo se u tu raspravu aktivno Zakona o komunalnom gospodarstvu gdje ćemo tražiti da se ovlasti komunalnih redara prošire u tom dijelu. Ali projekt je kažem u izradi i znam da Dumina ledina ima veliki problem, ali kažem vam i nama je problem da izlazimo iz svojih ovlasti, odnosno komunalnih redara da detektiraju probleme kod privatnih vlasnika objekata. Ali evo intenzivno radimo na razdvajanju ta dva sustava.

**Zamjenik gradonačelnika Grada Makarske Dražen Nemčić** je nadopunio odgovor na postavljeno pitanje:

1. Upoznat sam s tim problemom. Komunalni redari su ovo ljeto zaprimili tu dojavu o tom nesnosnom smradu pod sumnjom da je spojena negdje fekalna kanalizacija sa oborinskom. Zajedno sa Vodovodom su napravili ne jedan nego više izvida da bi utvrdili o čemu se radi. Sumnja je bila da se jedna zgrada, tj. kuća privatna koja se rjeđe koristi, da je do nje problem i oni su taj problem praktički riješili. Međutim problem u konačnici nije riješen. Sumnja je da je nastao problem negdje u kanalizaciji zgrade, znači zgrada s tri ulaza u Dr. Mate Ujevića. Jer koliko imam informaciju još prije ljeta su mi predstavnici stanara govorili da bi trebali napravit svoju rekonstrukciju oborinske njihove pa postoji mogućnost da je tu negdje između njihove zgrade i te oborinske naše došlo do problema. Međutim kako je to pretpostavljam veći zahvat Vodovod ga nije zasad uspio detektirat, ali ne znači da ga nećemo riješiti da se ne radi na tome. Tako da pretpostavljam da je malo veći problem da nije to znači jedna se kuća priključila pa ispušta ne znam ili odvod iz dvorišta ili nešto, ali mislim da je u rješavanju.

Nakon stanke tajnica Gradskog vijeća Grada Makarske Lara Rakaušić Ivanković obavila je prozivku vijećnika i konstatirala da je na sjednici nazočno 16 od 17 vijećnika kao i da je nastavak održavanja sjednice pravovaljan.

Nakon aktualnog sata, a u skladu s člankom 76. Poslovnika o radu Gradskog vijeća Grada Makarske, predsjednik Gradskog vijeća Grada Makarske je predložio sljedeći:

**Dnevni red**

1. Prijedlog zapisnika s 2. sjednice Gradskog vijeća Grada Makarske održane 31. srpnja 2017. g.
2. Prijedlog odluke o pristupanju promjeni Statuta Grada Makarske
3. Prijedlog godišnjeg izvještaja o izvršenju Proračuna Grada Makarske za 2016. godinu
4. Prijedlog izvještaja o izvršenju proračuna Grada Makarke za razdoblje od siječnja do lipnja 2017. godine
5. Prijedlog I. Izmjene i dopune proračuna Grada Makarske za 2017. godinu i projekcije za 2018. i 2019. godinu
6. Prijedlog izmjena i dopuna Odluke o izvršenju Proračuna Grada Makarske za 2017. godinu
7. Prijedlog odluke o zaduženju za kupnju zemljišta za izgradnju javnog trga na Zelenki (južno od crkve Kraljice mira)
8. Prijedlog odluke o rasporedu sredstava političkim strankama iz Proračuna Grada Makarske u 2017. godini
9. Prijedlog odluke o upućivanju prijedloga Skupštini Županije splitsko-dalmatinske za donošenje Odluke o preustroju Doma zdravlja Županije splitsko-dalmatinske na dva doma zdravlja
10. Prijedlog odluke o raspisivanju izbora za članove vijeća mjesnih odbora Grada Makarske
11. Prijedlog odluke o suglasnosti za otkup zemljišta u trasi prometnice Ulice Europske zajednice, s jugoistočnim odvojkom iste
12. Prijedlog odluke o suglasnosti za otkup zemljišta za parkiralište kod dvorane Gradskog sportskog centra Makarska
13. Prijedlog odluke o izmjenama i dopunama Odluke o izradi izmjena i dopuna Urbanističkog plana uređenja naselja Glavica
14. Prijedlog odluke o izradi izmjena i dopuna plana uređenja naselja Zelenka 2
15. Prijedlog odluke o kupnji zemljišta za izgradnju javnog trga na Zelenki, južno od crkve Kraljice mira (te o stavljanju izvan snage Odluke Gradskog vijeća o kupoprodaji – s raskidom ugovora)
16. Prijedlog odluke o suglasnosti za davanje na korištenje Glazbenoj školi Makarska, izravnom pogodbom, poslovni prostor u zgradi u vlasništvu Grada Makarske, na adresi Don Mihovila Pavlinovića 1 u Makarskoj
17. Prijedlog odluke o prijedlogu za imenovanje promjenjivog člana Stručnog tijela za ocjenu ponuda za koncesije na pomorskom dobru na području Grada Makarske
18. Prijedlog pravilnika o izmjeni i dopuni Pravilnika o protokolu Grada Makarske
19. Prijedlog odbora za nazive ulica i trgova
20. Prijedlog rješenja o imenovanju Odbora za strateški razvoj i kapitalne investicije
21. Prijedlog rješenja o imenovanju Odbora za zdravstvo – osnivanje Doma zdravlja
22. Prijedlog rješenja o imenovanju Odbora za prostorno uređenje
23. Prijedlog rješenja o imenovanja Odbora za promet
24. Prijedlog rješenja o imenovanju Odbora za kulturu i umjetnost
25. Prijedlog rješenja o imenovanju Odbora za sport i obrazovanje
26. Prijedlog rješenja o imenovanju Odbora za javni red i mir

**Predsjednik Gradskog vijeća Marko Ožić-Bebek** je na temelju članka 77. Poslovnika o radu Gradskog vijeća predložio izmjenu i nadopunu dnevnog reda u točki 19. predloženog mijenja se naziv Prijedlog Odbora za nazive ulice i stavlja se Prijedlog rješenja o izmjeni i dopuni Rješenja o određivanju naziva ulica i trgova u gradu Makarskoj.

Vijećnica **Hloverka Novak Srzić** je kazala kako se članovi Odbora za nazive ulica i trgova slažu oko prijedloga, ali s obzirom da se odbor nije konstituirao nije dao ni mišljenje.

Vijećnica **Gordana Muhtić** u ime Kluba vijećnika SDP-HNS-HSU je predložila sljedeće izmjene:

-da se točka 15. predloženog dnevnog reda premjesti iza točke 7. S obzirom da su povezane i nastavljaju se jedna na drugu.

 Predložila je skidanje s dnevnog reda točke 11. i točke 12. jer vijećnici nisu u materijalima dobili grafički prikaz stanja.

Vijećnica je kazala kako je dnevni red opsežan i prosvjeduje zbog toga i smatra da bi bilo bolje da se sjednice održavaju češće s manje točki dnevnog reda.

Vijećnik **Ivan Šimić** je istaknuo primjedbu vezanu uz broj točaka predloženog dnevnog reda kazavši kako bi se moglo i pristupiti ovako opsežnom dnevnom redu kada bi odbori Gradskog vijeća prethodno odradili sve točke i na Gradskom vijeću se samo pristupilo glasovanju s obzirom da bi se ranije unutar odbora raspravilo sve sporno.

**Predsjednik Gradskog vijeća Marko Ožić-Bebek** je prijedlog da se točka 15. predloženog dnevnog reda premjesti iza točke 7. stavio na glasovanje.

*Predloženo je jednoglasno usvojeno s 16 (šesnaest) glasova ZA*

**Predsjednik Gradskog vijeća Marko Ožić-Bebek** je prijedlog da se točka 19. predloženog dnevnog reda skine s dnevnog reda stavio na glasovanje.

*Predloženo je jednoglasno usvojeno s 16 (šesnaest) glasova ZA.*

**Predsjednik Gradskog vijeća Marko Ožić-Bebek** je prijedlog da se točka 20. predloženog dnevnog reda skine s dnevnog reda stavio na glasovanje.

*Predloženo je jednoglasno usvojeno s 16 (šesnaest) glasova ZA.*

**Predsjednik Gradskog vijeća Marko Ožić-Bebek** je prijedlog da se točka 22. predloženog dnevnog reda skine s dnevnog reda stavio na glasovanje.

*Predloženo je jednoglasno usvojeno s 16 (šesnaest) glasova ZA.*

**Predsjednik Gradskog vijeća Marko Ožić-Bebek** je prijedlog da se točka 25. predloženog dnevnog reda skine s dnevnog reda stavio na glasovanje.

*Predloženo je jednoglasno usvojeno s 16 (šesnaest) glasova ZA.*

**Predsjednik Gradskog vijeća Marko Ožić-Bebek** je prijedlog da se točka 26. predloženog dnevnog reda skine s dnevnog reda stavio na glasovanje.

*Predloženo je jednoglasno usvojeno s 16 (šesnaest) glasova ZA.*

**Predsjednik Gradskog vijeća Marko Ožić-Bebek** je prijedlog da se u točki 19. predloženog dnevnog reda mijenja se naziv prijedlog Odbora za nazive ulice i stavlja se Prijedlog rješenja o izmjeni i dopuni Rješenja o određivanju naziva ulica i trgova u gradu Makarskoj stavio na glasovanje.

*Predloženo je jednoglasno usvojeno s 16 (šesnaest) glasova ZA*

**Predsjednik Gradskog vijeća Marko Ožić-Bebek** je prijedlog da se dnevni red nadopuni točkom 23. Prijedlog rješenja o dopuni Rješenja o izboru Odbora za statutarno-pravna pitanja.

*Predloženo je jednoglasno usvojeno s 16 (šesnaest) glasova ZA.*

**Predsjednik Gradskog vijeća Marko Ožić-Bebek** je prijedlog da se dnevni red nadopuni točkom 24. Prijedlog odluke o osnivanju prava građenja na čest. zem. 1830/9, z.u. 10300 k.o. Makarska Makar (za izgradnju vodospreme „Požari“ Makarska).

*Predloženo je jednoglasno usvojeno s 16 (šesnaest) glasova ZA.*

**Predsjednik Gradskog vijeća Marko Ožić-Bebek** je prijedlog Kluba vijećnika SDP-HNS-HSU da se s dnevnog reda skine točka 11. Prijedlog odluke o suglasnosti za otkup zemljišta u trasi prometnice Ulice Europske zajednice, s jugoistočnim odvojkom iste stavio na glasovanje.

*Predloženo s 7 (sedam) glasova ZA i 9 (devet) glasova PROTIV nije usvojeno.*

**Predsjednik Gradskog vijeća Marko Ožić-Bebek** je prijedlog Kluba vijećnika SDP-HNS-HSU da se s dnevnog reda skine točka 12. Prijedlog odluke o suglasnosti za otkup zemljišta za parkiralište kod dvorane Gradskog sportskog centra Makarska stavio na glasovanje.

*Predloženo s 6 (šest) glasova ZA, 9 (devet) glasova PROTIV i 1 (jednim) SUZDRŽANIM glasom nije usvojeno.*

Nakon izmjena prijedloga dnevnog reda od strane predlagatelja predložen je sljedeći:

**Dnevni red**

1. Prijedlog zapisnika s 2. sjednice Gradskog vijeća Grada Makarske održane 31. srpnja 2017. g.
2. Prijedlog odluke o pristupanju promjeni Statuta Grada Makarske
3. Prijedlog godišnjeg izvještaja o izvršenju Proračuna Grada Makarske za 2016. godinu
4. Prijedlog izvještaja o izvršenju Proračuna Grada Makarske za razdoblje od siječnja do lipnja 2017. godine
5. Prijedlog I. Izmjene i dopune Proračuna Grada Makarske za 2017. godinu i projekcije za 2018. i 2019. godinu
6. Prijedlog izmjena i dopuna Odluke o izvršenju Proračuna Grada Makarske za 2017. godinu
7. Prijedlog odluke o zaduženju za kupnju zemljišta za izgradnju javnog trga na Zelenki (južno od crkve Kraljice mira)
8. Prijedlog odluke o kupnji zemljišta za izgradnju javnog trga na Zelenki, južno od crkve Kraljice mira (te o stavljanju izvan snage Odluke Gradskog vijeća

 o kupoprodaji - s raskidom ugovora)

1. Prijedlog odluke o rasporedu sredstava političkim strankama iz Proračuna Grada Makarske u 2017. godini
2. Prijedlog odluke o upućivanju prijedloga Skupštini Županije splitsko-dalmatinske za

donošenje Odluke o preustroju Doma zdravlja Županije splitsko -dalmatinske

na dva doma zdravlja

1. Prijedlog odluke o raspisivanju izbora za članove vijeća mjesnih odbora Grada Makarske
2. Prijedlog odluke o suglasnosti za otkup zemljišta u trasi prometnice Ulice Europske zajednice, s jugoistočnim odvojkom iste
3. Prijedlog odluke o suglasnosti za otkup zemljišta za parkiralište kod dvorane Gradskog sportskog centra Makarska
4. Prijedlog odluke o izmjenama i dopunama Odluke o izradi izmjena i dopuna Urbanističkog plana uređenja naselja Glavica
5. Prijedlog odluke o izradi izmjena i dopuna Urbanističkog plana uređenja naselja Zelenka 2
6. Prijedlog odluke o osnivanju prava građenja na čest. zem.1830/9, z.u. 10300 k.o. Makarska Makar (za izgradnju vodospreme „Požari“ Makarska)
7. Prijedlog odluke o suglasnosti za davanje na korištenje Glazbenoj školi Makarska, izravnom pogodbom, poslovni prostor u zgradi u vlasništvu Grada Makarske, na adresi Don Mihovila Pavlinovića 1 u Makarskoj
8. Prijedlog odluke o prijedlogu za imenovanje promjenjivog člana Stručnog tijela za ocjenu ponuda za koncesije na pomorskom dobru na području Grada Makarske
9. Prijedlog pravilnika o izmjeni i dopuni Pravilnika o protokolu Grada Makarske
10. Prijedlog rješenja o izmjeni i dopuni Rješenja o određivanju naziva ulica i trgova u gradu Makarskoj
11. Prijedlog rješenja o dopuni Rješenja o izboru Odbora za statutarno-pravna pitanja
12. Prijedlog rješenja o imenovanju Odbora za zdravstvo – osnivanje Doma zdravlja
13. Prijedlog rješenja o imenovanju Odbora za promet
14. Prijedlog rješenja o imenovanju Odbora za kulturu i umjetnost

*Ovako predloženi dnevni red je usvojen jednoglasno s 16 (šesnaest) glasova ZA.*

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 16 od 17 vijećnika kao i da je nastavak održavanja sjednice pravovaljan.

**1. Prijedlog zapisnika s 2. sjednice Gradskog vijeća Grada Makarske održane**

 **31. srpnja 2017. g.**

S obzirom na to da nije bilo prijavljenih za raspravu predsjednik Gradskog vijeća Grada Makarske je Prijedlog zapisnika s 2. Sjednice Gradskog vijeća grada Makarske održane 2017. godine stavio na glasovanje.

*Zapisnik s 2. sjednice Gradskog vijeća grada Makarske održane 2017. godine je usvojen jednoglasno s 16 (šesnaest) glasova ZA.*

1. **Prijedlog odluke o pristupanju promjeni Statuta Grada Makarske**

Uvodno obrazloženje Prijedloga odluke o pristupanju promjeni Statuta Grada Makarske je dala predstojnica Ureda gradonačelnika Grada Makarske **Lara Rakušić Ivanković**. Obrazloženje Prijedloga odluke o pristupanju promjeni Statuta Grada Makarske je dao predsjednik Odbora za statutarno-pravna pitanja Gradskog vijeća **Marko Raos.**

U ime Kluba vijećnika SDP-a, HNS-a i HSU-a u raspravi je sudjelovala vijećnica **Gordana Muhtić.**

U pojedinačnoj raspravi je sudjelovala vijećnica **Hloverka Novak Srzić.**

S obzirom na to da za raspravu nije bilo više prijavljenih vijećnika predsjednik Gradskog vijeća Grada Makarske je Prijedlog odluke o pristupanju promjeni Statuta Grada Makarske stavio na glasovanje.

*Odluka o pristupanju promjeni Statuta Grada Makarske je jednoglasno usvojena s 16 (šesnaest) glasova ZA.*

1. **Prijedlog godišnjeg izvještaja o izvršenju Proračuna Grada Makarske za 2016. godinu**

Uvodno obrazloženje Prijedloga godišnjeg izvještaja o izvršenju Proračuna Grada Makarske za 2016. godinu je dala predsjednica Odbora za financije i proračun Gradskog vijeća Grada Makarske **Marija Lelas**.

Uvodno obrazloženje Prijedloga godišnjeg izvještaja o izvršenju Proračuna Grada Makarske za 2016. godinu je dala pročelnica Upravnog odjela za financije i proračun Grada Makarske **Dunja Buljan.**

U pojedinačnoj raspravi je sudjelovala vijećnica **Gordana Muhtić,** vijećnik **Marko Raos,** vijećnica **Hloverka Novak Srzić** kojoj je replicirao vijećnik **Tonći Bilić. Gradonačelnik Grada Makarske Jure Brkan** je također sudjelovao u raspravi. U pojedinačnoj raspravi je sudjelovao vijećnik **Miro Mucić** kojemu je replicirala vijećnica **Gordana Muhtić.** U pojedinačnoj raspravi su još sudjelovali vijećnici **Ivan Šimić** i **Marko Raos.** Završnu riječ je dao **gradonačelnik Grada Makarske Jure Brkan.**

*Godišnji izvještaj o izvršenju Proračuna Grada Makarske za 2016. godinu je usvojen jednoglasno s 16 (šesnaest) glasova ZA.*

1. **Prijedlog izvještaja o izvršenju Proračuna Grada Makarske za razdoblje od** **siječnja do lipnja 2017**. **godine**

Uvodno obrazloženje Prijedloga izvještaja o izvršenju Proračuna Grada Makarske za razdoblje od siječnja do lipnja 2017. godine je dala predsjednica Odbora za financije i proračun Gradskog vijeća Grada Makarske **Marija Lelas**.

Uvodno obrazloženje Prijedloga izvještaja o izvršenju Proračuna Grada Makarske za razdoblje od siječnja do lipnja 2017. je dala pročelnica Upravnog odjela za financije i proračun Grada Makarske **Dunja Buljan.**

S obzirom na to da nije bilo prijavljenih za raspravu predsjednik Gradskog vijeća Grada Makarske je Prijedlog izvještaja o izvršenju Proračuna Grada Makarske za razdoblje od siječnja do lipnja 2017. godine stavio na glasovanje.

Izvještaj o izvršenju Proračuna Grada Makarske za razdoblje od siječnja do lipnja 2017. godine *je usvojen s 15 (petnaest) glasova ZA.*

 **5. Prijedlog I. Izmjene i dopune Proračuna Grada Makarske za 2017. godinu i**

 **projekcije za 2018. i 2019. godinu**

Uvodno obrazloženje Prijedloga I. Izmjene i dopune Proračuna Grada Makarske za 2017. godinu i projekcije za 2018. i 2019. godinu je dala predsjednica Odbora za financije i proračun Gradskog vijeća Grada Makarske **Marija Lelas** koja je kazala kako je prijedlog Odbora za financije da se ovaj Prijedlog izmjene i dopune Proračuna usvoji jer se isti predlaže prvenstveno zbog otkupa zemljišta za planirani trg na Zelenki završetak uređenja vrtića u Velikom Brdu i otkup zemljišta za Ulicu Europske zajednice.

Uvodno obrazloženje Prijedloga I. Izmjene i dopune Proračuna Grada Makarske za 2017. godinu i projekcije za 2018. i 2019. godinu je dala pročelnica Upravnog odjela za financije i proračun Grada Makarske **Dunja Buljan.**

U ime Kluba Vijećnika SDP-HNS-HSU u raspravi je sudjelovala vijećnica **Gordana Muhtić** koja je upitala ako je već ranije donesena odluka o otkupu zemljišta na Zelenki koju su pripremile stručne službe u kojem trenutku se saznalo da donesena odluka nije u skladu s proračunom, odnosno da je trebalo ići na ovaj robni zajam. Odgovorilajepročelnica Upravnog odjela za financije i proračun Grada Makarske **Dunja Buljan** koja je kazala kako nije bila upoznata s tom odlukom, već je navedeno uočila kad je došao ugovor i kad se vidjelo da je za 3 godine, ustvari kad je gradonačelnik inzistirao da vidimo jer nije predviđeno za otkup trgova. Kazala je kako se imalo na poziciji za otkup zemljišta za nerazvrstane ceste i gradonačelnik je inzistirao da mu se kaže može li se to koristiti za trg, ali je dodala kako tu i da se moglo koristiti za trg nije bilo toliko para koliko je potrebno jer je na toj stavci bilo predviđeno oko 5.000.000,00 kuna, a ovo iznosi 6.000.000,00 kuna i kad je ugovor došao već je bilo potrošeno 1.500.000,00 kuna za otkupe drugih zemljišta što znači da se svakako nije ulazilo u taj plan.Kazala je kako je vjerojatno onaj tko je sklapao ugovor koji se plaća u tri godine mislio da se tako mogu razrijediti troškovi, ali troškovi nastaju u trenutku kad se dogodi događaj**. Gradonačelnik Grada Makarske Jure Brkan** je kazao kako se o ovome raspravljalo u veljači i kako je on tada kao oporbeni vijećnik tvrdio da je to predizborni trik tadašnjeg gradonačelnika i kako su tada upozoravali da nije moguće sklopiti takav ugovor ako nemaju osigurana sredstva u proračunu. Kazao je kako je po dospijeću prve rate tražio tumačenje smije li platiti prvu ratu i nakon dva tjedna savjetovanja sa Ministarstvom financija i RIF-om došlo je do zaključka da ne smije platiti dok nema stavku u Proračunu, naknadno je došao i zaključak da se ne smije platiti jer nije dobiveno odobrenje Vlade za robni zajam. Nakon toga se dogovorilo s prodavateljima zemljišta da se raskine postojeći ugovor da se ide u rebalans Proračuna i da se nakon toga sklopi novi ugovor pod istim uvjetima kako je dogovoreno. Vijećnica **Gordana Muhtić** je odgovorila kako su se oni raspitivali i način na koji je ranije donesena odluka sasvim uobičajen u praksi i redovno prolazi reviziju. Kazala je kako se ispostavlja da su stručne službe prilikom izrade prvog materijala napravile određene pogreške. U ovom rebalansu nije sporan trg na Zelenki koji žele već su sporni drugi otkupi zemljišta prvenstveno u Ulici Europske zajednice i kupnja parkirališta i to je razlog zašto ne mogu podržati ove izmjene. U raspravi je sudjelovao predsjednik Gradskog vijeća Grada Makarske **Marko Ožić-Bebek** koji je kazao kako su ranije prilikom donošenja odluke tražili da se ide na rebalans Proračuna, ali ih se nije poslušalo. Pročelnica Upravnog odjela za financije i proračun Grada Makarske **Dunja Buljan** je kazala kako su stručne službe koje su vezane za otkup radile ugovor, a te službe nisu upoznate s Zakonom o proračunu ni s problemima oko njih, znači one koji rade na proračunu nitko nije konzultirao ni pitao. Kazala je kako se kada je do ovoga došlo mjesec dana pokušavao naći način da se ispravi nastala situacija.Vijećnik **Tonći Bilić** je replicirao na izlaganje kazavši kako su sredstva u proračunu za kupnju ulica i trgova rezervirana u iznosu 6.000.000,00 kuna i kako dalje ne bi o tome raspravljao.

 U raspravi je sudjelovao i **gradonačelnik Grada Makarske Jure Brkan** koji je kazao kako je jedini odgovoran gradonačelnik koji je potpisao ugovor isto kao što će i on sutra biti odgovoran ako napravi ovako nešto što nije u skladu sa zakonom.U raspravi je sudjelovalo još i vijećnik **Ivan Šimić** koji je apelirao na vijećnike da unesu malo više tolerancije u raspravu pa će biti manje rasprave, kazao je kako se radi o dobroj inicijativi koju je pokrenuo bivši gradonačelnik, dogodila se neka greška koju je sadašnji gradonačelnik ispravio i to se sada rješava bez problema i ne zna zbog čega uopće rasprava. Vijećnik **Marko** Raos je kazao kako se u proračunu za 3 sajma Dalmacija Wine Expo, Iker i Grand Gourment izdvaja 190.000,00 kuna i kako on predlaže da se sa te stavke izdvoji 100.000,00 kuna i prebaci na stavku pomoći obiteljima slabijeg imovnog stanja.

S obzirom na to da više nije bilo prijavljenih za raspravu predsjednik Gradskog vijeća Grada Makarske je Prijedlog I. Izmjene i dopune Proračuna Grada Makarske za 2017. godinu i projekcije za 2018. i 2019. godinu stavio na glasovanje.

*I. Izmjene i dopune Proračuna Grada Makarske za 2017. godinu i projekcije za 2018. i 2019. godinu su usvojene s 9 (devet)) glasova ZA i 3 (tri) SUZDRŽANA glasa.*

1. **Prijedlog izmjena i dopuna Odluke o izvršenju Proračuna Grada Makarske za 2017. godinu**

Uvodno obrazloženje Prijedloga izmjena i dopuna Odluke o izvršenju Proračuna Grada Makarske za 2017. godinu je dala predsjednica Odbora za financije i proračun Gradskog vijeća Grada Makarske **Marija Lelas**.

Uvodno obrazloženje Prijedloga izmjene i dopuna Odluke o izvršenju Proračuna Grada Makarske za 2017. godinu je dala pročelnica Upravnog odjela za financije i proračun Grada Makarske **Dunja Buljan.**

S obzirom na to da nije bilo prijavljenih za raspravu predsjednik Gradskog vijeća Grada Makarske je Prijedlog izmjena i dopuna Odluke o izvršenju Proračuna Grada Makarske za 2017. godinu stavio na glasovanje.

*Izmjena i dopuna Odluke o izvršenju Proračuna Grada Makarske za 2017. godinu je usvojena s 11 (jedanaest) glasova ZA i 5 (pet) SUZDRŽANIH glasova.*

1. **Prijedlog odluke o zaduženju za kupnju zemljišta za izgradnju javnog trga na Zelenki (južno od crkve Kraljice mira)**

Uvodno obrazloženje Prijedloga odluke o zaduženju za kupnju zemljišta za izgradnju javnog trga na Zelenki (južno od crkve Kraljice mira) je dala pročelnica Upravnog odjela za financije i proračun Grada Makarske **Dunja Buljan.**

Uvodno obrazloženje Prijedloga odluke o zaduženju za kupnju zemljišta za izgradnju javnog trga na Zelenki (južno od crkve Kraljice mira) je dala predsjednica Odbora za financije i proračun Gradskog vijeća Grada Makarske **Marija Lelas**.

S obzirom na to da nije bilo prijavljenih za raspravu predsjednik Gradskog vijeća Grada Makarske je Prijedlog odluke o zaduženju za kupnju zemljišta za izgradnju javnog trga na Zelenki (južno od crkve Kraljice mira) stavio na glasovanje.

*Odluka o zaduženju za kupnju zemljišta za izgradnju javnog trga na Zelenki (južno od crkve Kraljice mira) je usvojena s 11 (jedanaest) glasova ZA i 5 (pet) SUZDRŽANIH glasova.*

1. **Prijedlog odluke o kupnji zemljišta za izgradnju javnog trga na Zelenki, južno od crkve Kraljice mira (te o stavljanju izvan snage Odluke Gradskog vijeća o kupoprodaji - s raskidom ugovora)**

Uvodno obrazloženje Prijedlogaodluke o kupnji zemljišta za izgradnju javnog trga na Zelenki, južno od crkve Kraljice mira (te o stavljanju izvan snage Odluke Gradskog vijeća o kupoprodaji - s raskidom ugovora) je dao voditelj Odsjeka za provedbu dokumenata prostornog uređenja i građenja **Tonći Vuković.**

U raspravi je u ime Kluba vijećnika SDP-HNS-HSU sudjelovao vijećnik **Tonći Bilić.** Na raspravu je replicirao predsjednik Gradskog vijeća **Marko Ožić-Bebek.** U raspravi je sudjelovao i **gradonačelnik Grada Makarske Jure Brkan.**

S obzirom na to da više nije bilo prijavljenih za raspravu predsjednik Gradskog vijeća Grada Makarske je Prijedlog odluke o kupnji zemljišta za izgradnju javnog trga na Zelenki, južno od crkve Kraljice mira (te o stavljanju izvan snage Odluke Gradskog vijeća o kupoprodaji - s raskidom ugovora) stavio na glasovanje.

*Odluka o kupnji zemljišta za izgradnju javnog trga na Zelenki, južno od crkve Kraljice mira (te o stavljanju izvan snage Odluke Gradskog vijeća o kupoprodaji - s raskidom ugovora) je usvojena jednoglasno s 16 (šesnaest) glasova ZA.*

1. **Prijedlog odluke o rasporedu sredstava političkim strankama iz Proračuna Grada Makarske u 2017. godini**

Uvodno obrazloženje Prijedloga odluke o rasporedu sredstava političkim strankama iz Proračuna Grada Makarske u 2017. godini je dala predstojnica Ureda gradonačelnika Grada Makarske **Lara Rakušić Ivanković**.

U ime Kluba vijećnika SDP-HNS-HSU u raspravi je sudjelovala vijećnica **Gordana Muhtić.**

S obzirom na to da više nije bilo prijavljenih za raspravu predsjednik Gradskog vijeća Grada Makarske je Prijedlog odluke o rasporedu sredstava političkim strankama iz Proračuna Grada Makarske u 2017. godini stavio na glasovanje.

Odluka o rasporedu sredstava političkim strankama iz Proračuna Grada Makarske u 2017. godini *je usvojena s 15 (petnaest) glasova ZA i 1 (jednim) SUZDRŽANIM glasom.*

1. **Prijedlog odluke o upućivanju prijedloga Skupštini Županije splitsko-dalmatinske za donošenje Odluke o preustroju Doma zdravlja Županije splitsko –dalmatinske na dva doma zdravlja.**

Uvodno obrazloženje Prijedloga odluke o upućivanju prijedloga Skupštini Županije splitsko-dalmatinske za donošenje Odluke o preustroju Doma zdravlja Županije splitsko –dalmatinske na dva doma zdravljajedala predstojnica Ureda gradonačelnika Grada Makarske **Lara Rakušić Ivanković**.

U ime Kluba vijećnika SDP-HNS-HSU u raspravi je sudjelovala vijećnica **Jagoda Martić** koja je podsjetila na kronologiju Doma zdravlja u Makarskoj od izgradnje 1978. godine do danas kada je spojen u jedinstveni Dom zdravlja Splitsko-dalmatinske županije pod kojim se razina usluge nekad uzorne zdravstvene ustanove srozava do najniže razine što građani grada Makarske ne zaslužuju. Klub vijećnika podržava ovaj Prijedlog odluke.Kazala je da postoje problemi s laboratorijem, rendgenom, ultrazvukom, specijalizacijama za doktore kao što su pedijatri i ostali stručnjaci na što Dom zdravlja Splitsko-dalmatinske županije ne obraća pažnju i zbog svega smatra da je bitno da grad Makarska dobije Dom zdravlja Makarska.

U ime Kluba vijećnika HDZ-HSLS u raspravi je sudjelovao vijećnik **Marko Ožić-Bebek** koji je kazao kako grad mora imati svoj standard u svemu pa tako i u zdravstvenoj zaštiti i Grad Makarska je spreman stati iza Doma zdravlja i dodatno ako bi se time podigla razina zdravstvene razine iznad standarda. Kazao je kako će trebati razgovarati i s okolnim općinama i dogovoriti se oko financiranja dodatne razine usluga u budućem Domu zdravlja Makarska. Neophodno je da se na jugu Županije osnuje zaseban Dom zdravlja. Tražit će da ovaj prijedlog dođe na Županijsku skupštinu i da se preko županijskih vijećnika s područja Makarske i prihvati ta odluka o odvajanju Doma zdravlja u Makarskoj od Doma zdravlja Splitsko-dalmatinske županije. Klub vijećnika će podržati ovaj Prijedlog.

U pojedinačnoj raspravi je sudjelovala vijećnica **Hloverka Novak Srzić** koja je kazala kako političari u Makarskoj kasne za željama građana i nije se na vrijeme reagiralo kad je nastupio problem laboratorija. Zahvalila je svima koji su se dodatno angažirali na ovoj problematici. Predložila je da se traži da se u ljekarnama uvede dežurstvo jer nam je to nužno zbog građana i gostiju u turističkoj sezoni. Na izlaganje je replicirala vijećnica **Jagoda Martić** kazavši kako makarska politika od početka ima jedinstven stav oko Doma zdravlja, a nije tek sad došlo do jedinstva i napomenula je kako ovo traje od 2006. godine i nikad nije bilo nesuglasja između političara na temu Doma zdravlja u Makarskoj.

U pojedinačnoj raspravi je sudjelovao i vijećnik **Ivan Šimić** i smatra da ćemo teško doći do neke veće kvalitete ako se ne poveća obujam sredstava i preko podrške susjednih općina. Apelirao je da se sa susjednim općinama ostvari što kvalitetniji program kako bi se mogao ostvarivati ovaj cilj koji su zacrtali. Podržava ovu inicijativu.

**Gradonačelnik Grada Makarske Jure Brkan** je sudjelovao u pojedinačnoj raspravi i kazao kako je na njemu da primjenjuje odluku koju će Gradsko vijeće donijeti i napomenuo da su i susjedne općine vlasnici ovoga Doma zdravlja jer je on izgrađen samodoprinosom građana tadašnje Općine Makarska. Obveza je Grada Makarske da ih uključi u ovu priču. Općine s kojima se već pričalo spremne su sudjelovati u ovome.

U pojedinačnoj raspravi je sudjelovao i vijećnik **Miro Mucić** kojemu je replicirala vijećnica **Jagoda Martić**.

U pojedinačnoj raspravi je sudjelovao i vijećnik **Sretan Glavičić** kojemu je odgovorio **gradonačelnik Grada Makarske Jure Brkan.**

U pojedinačnoj raspravi je sudjelovala i vijećnica **Gordana Muhtić.**

Vijećnica **Jagoda Martić** je predložila da se u članku 1. predložene Odluke u točki dva iza Doma zdravlja umetne riječ:

„Makarska“

 *Predlagatelj je prihvatio prijedlog izmjene.*

S obzirom na to da više nije bilo prijavljenih za raspravu predsjednik Gradskog vijeća Grada Makarske je Prijedlog odluke o upućivanju prijedloga Skupštini Županije splitsko-dalmatinske za donošenje Odluke o preustroju Doma zdravlja Županije splitsko–dalmatinske na dva doma zdravlja zajedno s usvojenom izmjenom od strane predlagatelja stavio na glasovanje.

*Odluka o upućivanju prijedloga Skupštini Županije splitsko-dalmatinske za donošenje Odluke o preustroju Doma zdravlja Županije splitsko–dalmatinske na dva doma zdravlja* *zajedno s usvojenom izmjenom od strane predlagatelja* *je usvojena jednoglasno s 16 (šesnaest) glasova ZA.*

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 16 od 17 vijećnika kao i da je nastavak održavanja sjednice pravovaljan.

1. **Prijedlog odluke o raspisivanju izbora za članove vijeća mjesnih odbora Grada Makarske**

Uvodno obrazloženje Prijedloga odluke o raspisivanju izbora za članove vijeća mjesnih odbora Grada Makarske dala je predstojnica Ureda gradonačelnika Grada Makarske **Lara Rakušić Ivanković.**

U ime Kluba vijećnika SDP-HNS-HSU u raspravi je sudjelovala vijećnica **Gordana Muhtić.**

S obzirom na to da više nije bilo prijavljenih za raspravu predsjednik Gradskog vijeća Grada Makarske je Prijedlog odluke o raspisivanju izbora za članove vijeća mjesnih odbora Grada Makarske stavio na glasovanje.

*Odluka o raspisivanju izbora za članove vijeća mjesnih odbora Grada Makarske* *je usvojena jednoglasno s 12 (dvanaest) glasova ZA.*

1. **Prijedlog odluke o suglasnosti za otkup zemljišta u trasi prometnice Ulice Europske zajednice, s jugoistočnim odvojkom iste**

Uvodno obrazloženje Prijedloga odluke o suglasnosti za otkup zemljišta u trasi prometnice Ulice Europske zajednice, s jugoistočnim odvojkom iste je dao voditelj Odsjeka za provedbu dokumenata prostornog uređenja i građenja **Tonći Vuković.**

U ime Kluba vijećnika SDP-HNS-HSU u raspravi je sudjelovao vijećnik **Tonći Bilić** koji je kazao kako je Sporazumom iz 2012. godine bilo navedeno da će Grad Makarska otkupiti zemljište za proširenje ceste za 50 % tržišne cijene. Kazao je kako je taj Sporazum bio osnova određenih sudskih sporova i ispostave fiktivnih računa za nadoknadu za korištenje ceste koja se nigdje u zakonu Republike Hrvatske ne može provesti. Kazao je kako je problem bio što su te čestice koje su trebale biti otkupljene bile hipotekarno opterećene pa je postavio pitanje bi li netko kupio nešto što je hipotekarno opterećeno, potrošio novac, a ne bi se mogao uknjižiti. Vijećnik je kazao kako su se čestice u međuvremenu hipotekarno očistile i formirale se nove čestice. K Uz materijale nisu dobili situaciju terena i skice i zato su tražili da se povuče ova točka s dnevnog reda. Vijećnik je postavio pitanje koliko ima investitora u Gradu Makarskoj koji su platili komunalni doprinos, a nemaju niti makadamski put, a kamoli ulicu do svojih objekata. Kazao je kako se ovdje kupuje dio ceste koji će tek nastati i koji će biti pristupni put novoformiranim građevinskim česticama koje će tek biti izgrađene i to bez ikakvih urbanističkih uvjeta za taj dio ceste kazavši kako se to odnosi na ovaj jugoistočni odvojak te ceste od otprilike 800 kvadrata. Kazao je kako je navedeno da će se izvršiti prijeboj, ali u materijalima nema prijedloga ugovora kao što je do sada bila praksa da ti ugovori dođu pred vijećnike. Prijebojom neće biti plaćen cjelokupan komunalni doprinos investitora od cca 11.000.000,00 kuna pa se postavlja pitanje tko će i na koji način platiti razliku između otprilike 3.000.000,00 i otprilike 11.000.000,00 kuna komunalnog doprinosa. Kazao je kako se pribojava da će Grad Makarska dva puta platiti istu zemlju s obzirom na to da je vlasnik zemljišta ispostavio fiktivne račune za korištenje tog zemljišta za 2013., 2014., 2015. i 2016. godinu i taj predmet vezano za ovrhu je trenutno na Visokom trgovačkom sudu. Upitao je znači li to ako se prihvati ovakav sporazum da će Grad još platiti po tim računima što nije obvezan tako da investitor neće platiti niti lipu komunalnog doprinosa i ako je to cilj i svrha onda oni ne mogu podržati ovakav Prijedlog. Bilo bi bolje da u ugovoru bude klauzula kako se potraživanje vezano za korištenje neće tražiti i na taj način se povuku svi tužbeni zahtjevi i kako bi tada prihvatili ovaj Prijedlog.

Na raspravu je odgovoriovoditelj Odsjeka za provedbu dokumenata prostornog uređenja i građenja **Tonći Vuković** kako ni do sada nisu prilagali ugovore uz odluke i pojasnio kako odluke donose vijećnici, a kasnije se ti uvjeti moraju ispoštivati u ugovoru, kazao je kako odluka sadržava sve važne elemente ugovora.

**Gradonačelnik Grada Makarske Jure Brkan** je kazao kako je ovoj Gradskoj upravi nesporno nekoliko stvari i to da žele urediti Ulicu Europske zajednice kao i sve ostale ulice s tim da se ta ulica nalazi skoro pa u centru grada, nesporno je da žele dobiti parkiralište za dvoranu koja vapi za parkirališnim mjestima, da su sve čestice preko kojih prolazi ova cesta privatne čestice i imamo niz sudskih parnica čak i presuda s ovim investitorom koje je pokrenuo upravo gospodin Bilić. Kazao je kako mu je cilj smanjiti štetu Gradu Makarskoj koja je nastala upravo za prethodnog mandata. Kazao je kako je Aqua alfa dobila nepravomoćnu sudsku presudu u iznosu 4.400.000,00 kuna za korištenje tog zemljišta u 2015. godini, pravomoćna bi došla s kamatom i sudskim troškovima za isplatit 5.300.000, 00 kuna. Ista Aqua alfa je tužila za korištenje zemljišta i u 2016. godini i najavio je da će tužiti Grad Makarsku ako ne otkupi zemljište i u 2017. godini. Nastoji se tu tužbu poništiti da se vrati na prvostupanjski sud da se smanji ova dosuđena im naknada. Kazao je kako je neosporno da i sada koriste ulicu kao prometnicu i na njihovu je privatnom zemljištu. Kazao je kako na trenutačne postupke utjecati ne mogu, ali im je cilj da spriječe daljnja utuživanja, daljnje nanošenje štete Gradu Makarskoj. Investitor je pristao na plaćanje ceste u 50 % iznosu, ali za parkiralište inzistira da mu se plati u cjelokupnom iznosu jer je kao takav isključivo u domeni korištenja Grada Makarske za potrebe dvorane. Potpisom ovog ugovora Grad Makarska dobiva 1/1 ovu vestu i 1/1 ovo parkiralište. Po potpisu sporazuma nakon prijeboja za komunalnu naknadu Grad Makarska dobiva odmah na račun 5.575.000,00 kuna. Na izlaganje je replicirao **vijećnik Tonći Bilić** kazavši kako navedeno zemljište vlasnički nije čisto, osobito dio koji se odnosi na sljedeću točku dnevnog reda vezano za kupnju parkirališta kod dvorane.

U raspravi je sudjelovao i **predsjednik Gradskog vijeća Grada Makarske Marko Ožić-Bebek** koji je kazao kako je Grad Makarska već izgubio 1.000.000,00 kuna jer je u zastaru otišla kamata po poreznom zahtjevu jer nije potpisano kad je trebalo. Kazao je kako je bilo opterećeno i tražili su da se skinu tereti i kada su to rekli investitoru, oni su skinuli prava služnosti odmah.

**Gradonačelnik Grada Makarske Jure Brkan** je kazao kako su stručne službe vršile identifikaciju zemljišta i utvrdile vlasništvo. Kazao je kako rade s jedinim ciljem da urede centar grada i smanje štetu, a ne podilaze investitorima.

Voditelj Odsjeka za provedbu dokumenata prostornog uređenja i građenja **Tonći Vuković** je pojasnio kako se ovdje radi o javnoj ulici koja je trenutno u pola svoga dijela u privatnom vlasništvu, a ne može se podvesti pod Zakon o cestama jer je izgrađena nakon stupanja zakona na snagu.

U raspravi je sudjelovao i **zamjenik gradonačelnika Grada Makarske Joze Vranješ i vijećnik Marko Raos** koji se osvrnuo na obrazloženje i upitao zašto Grad Makarska prilikom rekonstrukcije ulice nije izveo sve do kraja i tada dobio uporabnu dozvolu.

S obzirom na to da više nije bilo prijavljenih za raspravu predsjednik Gradskog vijeća Grada Makarske je Prijedlog odluke o suglasnosti za otkup zemljišta u trasi prometnice Ulice Europske zajednice, s jugoistočnim odvojkom iste stavio na glasovanje.

*Odluka o suglasnosti za otkup zemljišta u trasi prometnice Ulice Europske zajednice, s jugoistočnim odvojkom iste je usvojena s 9 (devet) glasova ZA i 7 (sedam) SUZDRŽANIH glasova.*

1. **Prijedlog odluke o suglasnosti za otkup zemljišta za parkiralište kod dvorane Gradskog sportskog centra Makarska**

Uvodno obrazloženje Prijedloga odluke o suglasnosti za otkup zemljišta za parkiralište kod dvorane Gradskog sportskog centra Makarska je dao voditelj Odsjeka za provedbu dokumenata prostornog uređenja i građenja **Tonći Vuković.**

U ime Kluba vijećnika SDP-HNS-HSU u raspravi je sudjelovao vijećnik **Tonći Bilić** koji je upitao je li to cijeli prostor koji je ograđen jer se po prijedlogu kupuje 739 kvadrata, a onaj prostor ima oko 900 kvadrata i kako će se riješiti ono vlasništvo viška kvadrata s obzirom da je podnesena i kaznena prijava zbog uništenja tuđe stvari i pokrenut postupak vraćanja u posjed.

Voditelj Odsjeka za provedbu dokumenata prostornog uređenja i građenja **Tonći Vuković** je odgovorio kako se kupuje samo nesporna čestica kao što je prikazano na prerisu.

Na raspravu je odgovorio **gradonačelnik Grada Makarske Jure Brkan** koji je kazao kako kupuju 739 kvadrata koji se nalaze na čestici nazvanoj 4324, koja je identificirana i u vlasništvu je Mirjane Lučić i Grad Makarska kupuje tu česticu i stavlja je u funkciju parkirališta Gradske dvorane.

U pojedinačnoj raspravi je sudjelovao i vijećnica **Gordana Muhtić** koju je zanimalo pojašnjenje kupuje li se cjelokupna čestica ili samo 739 kvadrata.Završno obrazloženje vezano za raspravu je daovoditelj Odsjeka za provedbu dokumenata prostornog uređenja i građenja **Tonći Vuković,** koji je pojasnio kako se kupuje cjelokupna čestica po jediničnoj cijeni kako je utvrđena pomnoženoj sa 739 kvadrata.

S obzirom na to da više nije bilo prijavljenih za raspravu predsjednik Gradskog vijeća Grada Makarske je Prijedlog odluke o suglasnosti za otkup zemljišta za parkiralište kod dvorane GSC Makarska stavio na glasovanje.

*Odluka o suglasnosti za otkup zemljišta za parkiralište kod dvorane Gradskog sportskog centra Makarska je usvojena s 10 (deset) glasova ZA i 5 (pet) SUZDRŽANIH glasova.*

1. **Prijedlog odluke o izmjenama i dopunama Odluke o izradi izmjena i dopuna Urbanističkog plana uređenja naselja Glavica**

Uvodno obrazloženje Prijedloga odluke o izmjenama i dopunama Odluke o izradi izmjena i dopuna Urbanističkog plana uređenja naselja Glavica je dao voditelj Odsjeka za provedbu dokumenata prostornog uređenja i građenja **Tonći Vuković.**

U ime Kluba vijećnika SDP-HNS-HSU u raspravi je sudjelovala vijećnica **Gordana Muhtić,** kojoj je odgovoriovoditelj Odsjeka za provedbu dokumenata prostornog uređenja i građenja **Tonći Vuković,** kako je prošlom odlukom bilo ukinuta mogućnost izgradnje višestambenih zgrada i dvojnih građevina u nizu. Kazao je kako se važeća odluka suprotstavlja programskim smjernicama koje su donesene u prvom zahtjevu i tu se javlja kontradiktornost i kako zbog toga više od 2 godine ništa nije napravljeno jer katnost i visina nisu usklađeni.

Vijećnica **Gordana Muhtić** je kazala kako je njihova najbolja volja bila da Glavica, koja je zelena površina u centru grada, da se spriječi da niknu visoke zgrade s puno stambenih jedinica, da se spriječi betonizacija, i iz toga razloga su donijeli prethodnu odluku. Kazala je kako iz ove nove odluke nije vidljivo da će to ostati tako. Kazala je kako ne žele novo naselje s puno stambenih jedinica u visokim zgradama bez zelenih površina. Za sada ne mogu prihvatiti ovakvu odluku.

U pojedinačnoj raspravi je sudjelovao i vijećnik **Marko Raos** koji je predložio da se sve poništi i ide u izradu novoga plana kad je već sada jasno da postojeći ne valja s obzirom na broj izmjena.

U raspravi je sudjelovao i **predsjednik Gradskog vijeća Grada Makarske Marko Ožić-Bebek.**

Vijećnik **Ivan Šimić** je sudjelovao u pojedinačnoj raspravi i kazao kako ne treba robovati investitorima i treba napraviti reviziju tog prostora u budućnosti i glasat će protiv ove odluke.

**Gradonačelnik Grada Makarske Jure Brkan** je kazao kako se ne glasa o urbanističkom planu i ovo nije konačno rješenje, već se donosi odluka o izmjeni odluke o pristupanju izrade urbanističkog plana uređenja naselja. Ovo nije konačan sud, a nije definirano kako će izgledati na kraju kada dođe pred vijećnike, a inzistirat će na zelenim površinama.

 Vijećnica **Hloverka Novak Srzić** je kazala kako će podržati odluku jer smatra da je nedonošenje odluka bio jedan od velikih problema i utjecalo je na nepokretanje razvoja. Kazala je kako je protiv betonizacije, ali je i protiv toga da taj prostor ostane zapušten i neuređen.

U raspravi je sudjelovao i vijećnik **Tonći Bilić** koji je replicirao vijećnici kazavši kako je plan uređenja Glavice na snazi, ali investitori su tražili izmjene i na temelju ovog akta će izrađivač plana izraditi plan uređenja i ova odluka je bitna. Predložio je da se uskladi samo visina i katnost, a da se sve drugo što je bilo restriktivno za investitora zadrži.

Vijećnik **Miro Mucić** je predložio kao osviješteni ekolog da se i naselje iznad DPU Moča pretvori u zeleno i kako će on biti presretan.

S obzirom na to da za raspravu više nije bilo prijavljenih vijećnika predsjednik

Gradskog vijeća Grada Makarske Marko Ožić-Bebek je Prijedlog odluke o izmjenama i dopunama Odluke o izradi izmjena i dopuna Urbanističkog plana uređenja naselja Glavica stavio na glasovanje.

Odluka o izmjenama i dopunama Odluke o izradi izmjena i dopuna Urbanističkog plana uređenja naselja Glavica *je usvojena s 9 (glasova) glasova ZA, 2 (dva) glasa PROTIV i 2 (dva) SUZDRŽANA glasa.*

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 16 od 17 vijećnika kao i da je nastavak održavanja sjednice pravovaljan.

1. **Prijedlog odluke o izradi izmjena i dopuna Urbanističkog plana uređenja naselja Zelenka 2**

Uvodno obrazloženje Prijedloga odluke o izradi izmjena i dopuna Urbanističkog plana uređenja naselja Zelenka 2 je dao voditelj Odsjeka za provedbu dokumenata prostornog uređenja i građenja **Tonći Vuković** koji je pojasnio kako se navedenoj izmjeni pristupilo kako bi se mogli ispuniti uvjeti za ishođenje potrebnih dokumenata za građenje vezano za dogradnju Osnovne škole oca Petra Perice na Zelenki sa svrhom povećanja broja razrednih odjeljenja.

U ime Kluba vijećnika SDP-HNS-HSU u raspravi je sudjelovala vijećnica **Gordana Muhtić** koja je kazala kako će Klub vijećnika podržati ovakav Prijedlog odluke.

*Odluka o izradi izmjena i dopuna Urbanističkog plana uređenja naselja Zelenka 2 je usvojena jednoglasno s 16 (šesnaest) glasova ZA.*

1. **Prijedlog odluke o osnivanju prava građenja na čest. zem.1830/9, z.u. 10300 k.o. Makarska Makar (za izgradnju vodospreme „Požari“ Makarska)**

Uvodno obrazloženje Prijedloga odluke o osnivanju prava građenja na čest. zem. 1830/9, z.u. 10300 k.o. Makarska Makar (za izgradnju vodospreme „Požari“ Makarska) je dao voditelj Odsjeka za provedbu dokumenata prostornog uređenja i građenja **Tonći Vuković.**

U ime Kluba vijećnika HDZ-HSLS u raspravi je sudjelovao vijećnik **Miro Mucić.**

U ime Kluba vijećnika SDP-HNS-HSU u raspravi je sudjelovao vijećnik Tonći Bilić koji je predložio sljedeće:

**AMANDMAN 1:**

„U članku 4. Prijedloga stavak 1. i točka 1. brišu se. Točka 2. briše se.

 U ugovoru kao prilogu Odluke članak 7. briše se“

**Gradonačelnik Grada Makarske Jure Brkan** kao predlagatelj prihvaća podneseni amandman i on postaje sastavni dio Prijedloga odluke.

*Odluka osnivanju prava građenja na čest. zem.1830/9, z.u. 10300 k.o. Makarska Makar (za izgradnju vodospreme „Požari“ Makarska) zajedno s prihvaćenim amandmanom koji je postao sastavni dio Odluke je usvojena jednoglasno s 17 (sedamnaest) glasova ZA.*

1. **Prijedlog odluke o suglasnosti za davanje na korištenje Glazbenoj školi Makarska, izravnom pogodbom, poslovni prostor u zgradi u vlasništvu Grada Makarske, na adresi Don Mihovila Pavlinovića 1 u Makarskoj**

Uvodno obrazloženjePrijedloga odluke o suglasnosti za davanje na korištenje Glazbenoj školi Makarska, izravnom pogodbom, poslovni prostor u zgradi u vlasništvu Grada Makarske, na adresi Don Mihovila Pavlinovića 1 u Makarskoj dao je pročelnik Upravnog odjela za komunalne djelatnosti Grada Makarske **Matko Lovreta.**

U ime Kluba vijećnika SDP-HNS-HSU u raspravi je sudjelovala vijećnica **Gordana Muhtić** koja je kazala kako će Klub vijećnika podražiti ovaj Prijedlog odluke.

*Odluka o suglasnosti za davanje na korištenje Glazbenoj školi Makarska, izravnom pogodbom, poslovni prostor u zgradi u vlasništvu Grada Makarske, na adresi Don Mihovila Pavlinovića 1 u Makarskoj je usvojena jednoglasno s 17 (sedamnaest) glasova ZA.*

1. **Prijedlog odluke o prijedlogu za imenovanje promjenjivog člana Stručnog tijela za ocjenu ponuda za koncesije na pomorskom dobru na području Grada Makarske**

Uvodno obrazloženjePrijedloga odluke o prijedlogu za imenovanje promjenjivog člana Stručnog tijela za ocjenu ponuda za koncesije na pomorskom dobru na području Grada Makarskedao je pročelnik Upravnog odjela za komunalne djelatnosti Grada Makarske **Matko Lovreta.**

U ime Kluba Vijećnika SDP-HNS-HSU u raspravi je sudjelovala vijećnica **Gordana Muhtić.** U pojedinačnoj raspravi je sudjelovala i vijećnica **Hloverka Novak Srzić.**

*Odluka o prijedlogu za imenovanje promjenjivog člana Stručnog tijela za ocjenu ponuda za koncesije na pomorskom dobru na području Grada Makarske je usvojena jednoglasno s 17 (sedamnaest) glasova ZA.*

1. **Prijedlog pravilnika o izmjeni i dopuni Pravilnika o protokolu Grada**

**Makarske**

Uvodno obrazloženje Prijedloga pravilnika o izmjeni i dopuni Pravilnika o protokolu Grada Makarske je dao **zamjenik gradonačelnika Grada Makarske Dražen Nemčić.**

U ime Kluba vijećnika SDP-HNS-HSU u raspravi je sudjelovala vijećnica **Jagoda Martić** koja je predložila sljedeće:

**AMANDMAN 1:**

Članak 1. mijenja se i glasi

U Pravilniku o Grada Makarske („Glasnik Grada Makarske“, br. 7/14) u članku 11. dodaje se:

„Spomenik prvom hrvatskom predsjedniku dr. Franji Tuđmanu“

U raspravi je sudjelovao **zamjenik gradonačelnika Grada Makarske Joze Vranješ,** a repliciralamu je **vijećnica Jagoda Martić.**

U pojedinačnoj raspravi je sudjelovao vijećnik **Sretan Glavičić** i vijećnik **Miro Mucić** kao i vijećnica **Hloverka Novak Srzić** i vijećnik **Ivan Šimić.** Vijećnica **Gordana Muhtić** je imala poslovničku primjedbu.

U raspravi su sudjelovali i **gradonačelnik Grada Makarske Jure Brkan i predsjednik Gradskog vijeća Grada Makarske Marko Ožić-Bebek.**

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 16 od 17 vijećnika kao i da je nastavak održavanja sjednice pravovaljan.

Gradonačelnik Grada Makarske Jure Brkan nije prihvatio kao predlagatelj predloženi amandman Kluba vijećnika SDP-HNS-HSU.

Predsjednik Gradskog vijeća Grada Makarske je amandman Kluba vijećnika SDP-HNS-HSU stavio na glasovanje.

*Predloženi amandman Kluba vijećnika SDP-HNS-HSU s 5 (pet) glasova ZA, 7 (sedam) glasova PROTIV i 1 (jednim) SUZDRŽANIM glasom nije usvojen.*

*Pravilnik o izmjeni i dopuni Pravilnika o protokolu Grada Makarske je usvojen s 8 (osam) glasova ZA, 5 (pet) glasova PROTIV i 1 (jednim) SUZDRŽANIM glasom.*

1. **Prijedlog rješenja o izmjeni i dopuni Rješenja o određivanju naziva ulica i trgova u gradu Makarskoj**

Uvodno obrazloženje Prijedloga rješenja o izmjeni i dopuni Rješenja o određivanju naziva ulica i trgova u gradu Makarskoj je dao **predsjednik Gradskog vijeća Grada Makarske Marko Ožić-Bebek** koji je kazao kako je primio zahtjev Kluba vijećnika HDZ-a da se Ulica Put Velikog Brda preimenuje u Ulicu Mate Vladića koji je poginuo kao pripadnik 156. brigade Hrvatske vojske na južnom bojištu i da mu se na taj način oda počast i zahvali uoči 26. obljetnice stradavanja.

U pojedinačnoj raspravi su sudjelovali vijećnici **Ivan Šimić,** koji je kazao kako bi također bio potpisao prijedlog za preimenovanje ulice.Vijećnik **Marko Raos** je kazao kako podržava prijedlog za izmjenu i preimenovanje ulice**.** Vijećnica **Gordana Muhtić** je kazala kako će podržati predloženu izmjenu i dopunu Rješenja o određivanju naziva ulica i trgova u gradu Makarskoj. U pojedinačnoj raspravi su još sudjelovali **zamjenik gradonačelnika Grada Makarske Joze Vranješ** i **gradonačelnik Grada Makarske Jure Brkan.**

*Rješenje o izmjeni i dopuni Rješenja o određivanju naziva ulica i trgova u gradu Makarskoj je usvojeno jednoglasno s 16 (šesnaest) glasova ZA.*

1. **Prijedlog rješenja o dopuni Rješenja o izboru Odbora za statutarno-pravna pitanja**

Uvodno obrazloženje Prijedloga rješenja o dopuni Rješenja o izboru Odbora za statutarno-pravna pitanja dala je predsjednica Odbora za izbor i imenovanje Gradskog vijeća Grada Makarske **Marija Lelas.**

*Rješenje o dopuni Rješenja o izboru Odbora za statutarno-pravna pitanja kojim se za člana Odbora za statutarno pravna pitanja imenuje Čedo Crljen je usvojen s 15 (petnaest) glasova ZA i 1 (jednim) SUZDRŽANIM glasom.*

1. **Prijedlog rješenja o imenovanju Odbora za zdravstvo – osnivanje Doma zdravlja**

Uvodno obrazloženje Prijedloga rješenja imenovanju Odbora za zdravstvo – osnivanje Doma zdravlja dala je predsjednica Odbora za izbor i imenovanje Gradskog vijeća Grada Makarske **Marija Lelas koja je kazala kako je mišljenje Odbora s 4. sjednice održane 19. listopada 2017. godine sljedeće:**

Članovi Odbora su jednoglasno s 4 (četiri) glasa ZA podržali prijedlog za izbor Hloverke Novak Srzić za predsjednicu Odbora.

Članovi Odbora su jednoglasno s 4 (četiri) glasa ZA podržali prijedlog za izbor Marije Lelas za članicu Odbora.

Članovi Odbora su jednoglasno s 4 (četiri) glasa ZA podržali prijedlog za izbor Jagode Martić za člana Odbora.

Članovi Odbora su jednoglasno s 4 (četiri) glasa ZA podržali prijedlog za izbor Damira Mendeša za člana Odbora iz reda stručnjaka.

Članovi Odbora su jednoglasno s 4 (četiri) glasa ZA podržali prijedlog za izbor Viki Puharić za članicu Odbora iz reda stručnjaka.

Predsjednik Gradskog vijeća Grada Makarske je Prijedlog rješenja imenovanju Odbora za zdravstvo – osnivanje Doma zdravlja stavio na glasovanje.

*Hloverka Novak Srzić je jednoglasno s 16 (šesnaest) glasova ZA izabrana za predsjednicu Odbora.*

*Marija Lelas je jednoglasno s 16 (šesnaest) glasova ZA izabrana za članicu Odbora.*

*Damir Mendeš je jednoglasno s 16 (šesnaest) glasova ZA izabran za člana Odbora iz reda stručnjaka.*

*Jagoda Martić je jednoglasno s 16 (šesnaest) glasova ZA izabrana za članicu Odbora.*

*Viki Puharić je jednoglasno s 16 (šesnaest) glasova ZA izabrana za članicu Odbora iz reda stručnjaka.*

1. **Prijedlog rješenja o imenovanju Odbora za promet**

Uvodno obrazloženje Prijedloga rješenja o imenovanju Odbora za promet dala je predsjednica Odbora za izbor i imenovanje Gradskog vijeća Grada Makarske **Marija Lelas koja je kazala kako je mišljenje Odbora s 4. sjednice održane 19. listopada 2017. godine sljedeće:**

Članovi Odbora su jednoglasno s 4 četiri) glasa ZA podržali prijedlog za izbor Nevena Vranješa za člana Odbora.

Članovi Odbora su jednoglasno s 4 (četiri) glasa ZA podržali prijedlog za izbor Mira Mucića za predsjednika Odbora.

Članovi Odbora su jednoglasno s 4 (četiri) glasa ZA podržali prijedlog za izbor Tonćija Bilića za člana Odbora.

Članovi Odbora su jednoglasno s 4 (četiri) glasa ZA podržali prijedlog za izbor Žarka Klapirića za člana Odbora iz reda stručnjaka.

Članovi Odbora su jednoglasno s 4 (četiri) glasa ZA podržali prijedlog za izbor Filipe Antunović za članicu Odbora iz reda stručnjaka.

Predsjednik Gradskog vijeća Grada Makarske je Prijedlog rješenja o imenovanju Odbora za promet stavio na glasovanje.

*Miro Mucić je jednoglasno s 16 (šesnaest) glasova ZA izabran za predsjednika Odbora.*

*Neven Vranješ je jednoglasno s 16 (šesnaest) glasova ZA izabran za člana Odbora.*

*Žarko Klapirić je jednoglasno s 16 (šesnaest) glasova ZA izabran za člana Odbora iz reda stručnjaka.*

*Tonći Bilić je jednoglasno s 16 (šesnaest) glasova ZA izabran za člana Odbora.*

*Filipa Antunović je jednoglasno s 16 (šesnaest) glasova ZA izabrana za članicu Odbora iz reda stručnjaka.*

1. **Prijedlog rješenja o imenovanju Odbora za kulturu i umjetnost**

Uvodno obrazloženje Prijedloga rješenja o imenovanju Odbora za kulturu i umjetnost dala je predsjednica Odbora za izbor i imenovanje Gradskog vijeća Grada Makarske **Marija Lelas koja je kazala kako je mišljenje Odbora s 4. sjednice održane 19. listopada 2017. godine sljedeće:**

Članovi Odbora su jednoglasno s 4 (četiri) glasa ZA podržali prijedlog za izbor Hloverke Novak Srzić za predsjednicu Odbora.

Članovi Odbora su jednoglasno s 4 (četiri) glasa ZA podržali prijedlog za izbor Ivana Kotarca za člana Odbora.

Članovi Odbora su jednoglasno s 4 (četiri) glasa ZA podržali prijedlog za izbor Jagode Martića za članicu Odbora.

Članovi Odbora su jednoglasno s 4 (četiri) glasa ZA podržali prijedlog za izbor Marina Srzića za člana Odbora iz reda stručnjaka.

Članovi Odbora su jednoglasno s 4 (četiri) glasa ZA podržali prijedlog za izbor Josipa Karamatića za člana Odbora iz reda stručnjaka.

Predsjednik Gradskog vijeća Grada Makarske je Prijedlog rješenja o imenovanju Odbora za kulturu i umjetnost stavio na glasovanje.

*Hloverka Novak Srzić je jednoglasno s 16 (šesnaest) glasova ZA izabrana za predsjednicu Odbora.*

*Ivan Kotarac je jednoglasno s 16 (šesnaest) glasova ZA izabran za člana Odbora.*

*Marino Srzić je jednoglasno s 16 (šesnaest) glasova ZA izabran za člana Odbora iz reda stručnjaka.*

*Jagoda Martić je jednoglasno s 16 (šesnaest) glasova ZA izabrana za članicu Odbora.*

*Josip Karamatić je jednoglasno s 16 (šesnaest) glasova ZA izabran za člania Odbora iz reda stručnjaka.*

Sjednica je završila u 19.30 sati.

Zapisnik vodio:

Tonći Batinić, dipl. iur.

**Tajnica**              **Predsjednik**

 **Gradskog vijeća**               **Gradskog vijeća**

Lara Rakušić Ivanković, dipl. iur.                                 Marko Ožić-Bebek, dr. med.